Minuri/sinhala-corpus-wikipedia huggingface dataset:
ස්ත්‍රීපුර උමග තවත් ගුහා තුනකින් සමන්විත වන අතර, අතීත පුරාවෘත වලට අනූව එය රාවණා රජ විසින් සීතා දේවිය සඟවා තැබීම වෙනුවෙන් භාවිතා කොට ඇතැයි පැවසෙයි
රාමායනයට අනූව, ඉන්දියාවේ රාමා කුමරු වෙතින් සීතා දේවිය පැහැරගෙන වුත් ලංකාද්වීපයෙහි රඳවා ගෙන සිට තිබෙයි
ආශ්‍රිත

ඌව පළාතේ ජනාකීර්ණ ප්‍රදේශ
ශ්‍රී ලංකාවේ නගර සහ ගම්මාන
ඉන්දුනීසියා ජනරජයේ ජනාධිපතිවරයා () යනු,  ඉන්දුනීසියා ජනරජයේ රාජ්‍ය නායක සහ රජයේ ප්‍රධානියා වෙයි
වර්තමාන ජනාධිපතිවරයා සුසීලො බංබං යූඩෝයෝනෝ වෙයි
බෝඹුරු ඇල්ල, (පේරවැල්ල ඇල්ල), යනු ශ්‍රී ලංකාවේ ඌව-පරණගම ප්‍රදේශීය ලේකම් වසමේ පිහිටා තිබෙන දිය ඇල්ලකි
එය නුවරඑළිය සහ බදුල්ල දිස්ත්‍රික්ක මායිම් වලට සමීපව, වැලිමඩ නගරයේ සිට කිලෝ මීටර 15 ක් පමණ දුරින් පිහිටයි
බෝඹුරු ඇල්ල ශ්‍රී ලංකාවේ වූ දියඇලි අතුරින් පළලින් ඉතා වැඩි දිය ඇල්ලක් සේ සැළකෙයි
බෝඹුරු ඇල්ල, පේරවැල්ල ඇල්ලයනුවෙන්ද හදුන්වයි. එය නුවරඑළිය සහ බදුල්ල දිස්ත්‍රික්කමායිම් වලට සමීපව, වැලිමඩ නගරයේසිට කිලෝ මීටර 15 ක් පමණදුරින් ඌව-පරණගම ප්‍රාදේශීය ලේකම්වසමේ පෙරවැල්ල ගම්මානයේ සීතා එළිය- කඳපොල රක්ශිතයේ පිහිටාතිබේ
උසින් මීටර් 50ක් පමණ වන දිය ඇල්ල පලලින් මීටර් 20ක් පමණ වේ
මහවැලි ගඟේ ප්‍රධාන අතු ගංගාවක් වන දූල්ගල ගඟ මීටර් 1842 ක් පමණ උස කොටකිතුල් කන්දේ බෑවුමක පිහිටි ගල් පවුවකින් කොටස් හතරක් පමණ වෙන්ව ඇද හැලීමෙන් මෙම සුන්දර ඇල්ල නිර්මාණය කරයි
ඔහිය යනු ශ්‍රී ලංකාවේ ඌව පළාත තුල බදුල්ල දිස්ත්‍රික්කයේ පිහිටා තිබෙන ගම්මානයකි
හෝර්ටන් තැන්න ජාතික වනෝද්‍යානයට ආසන්නව පිහිටා තිබෙන මෙම ගම්මානය වැලිමඩ ප්‍රදේශීය ලේකම් කොට්ඨාශයට අයත් වෙයි
වැදගත් ස්ථාන
හෝර්ටන් තැන්න ජාතික වනෝද්‍යානය
ඔහිය වනාන්තරය
බඹරකන්ද ඇල්ල 
රහන්ගල කඳුවැටිය

පාසැල්
සිද්ධාර්ථ විද්‍යාලය, ඔහිය

ගමනාගමනය
 ඔහිය දුම්රිය ස්ථානය (කොළඹ - බදුල්ල ප්‍රධාන දුම්රිය මග)
 B508 – වැලිමඩ – ඔහිය (බොරලන්ද හරහා බස් මාර්ගය)

ආශ්‍රිත

බදුල්ල දිස්ත්‍රික්කය
OJSC "යූකොස් තෙල් සමාගම" ( ) යනු,  රුසියානු කතිපයාධි මිකායිල් කොඩොර්කොවිස්කි සහ අනෙකුත් ප්‍රමුඛ රුසියානු  ව්‍යාපාරිකයන් ගණනාවක් විසින් පාලන කරනු ලැබූ සහ, 2003 වන තුරු පැවැති, රුසියාවේ  ඛනිජතෙල් සමාගමකි
යූකොස් බංකොලොත් වීමෙන් පසුව, වංචා සිදු කලේ යැයි වැරදිකරු කෙරුණු කොඩොර්කොවිස්කි, සිරගත කෙරිණි
බොරලන්ද යනු ශ්‍රී ලංකාවේ ඌව පළාත තුල බදුල්ල දිස්ත්‍රික්කයේ පිහිටා තිබෙන ග්‍රාමීය නගරයකි
හෝර්ටන් තැන්න ජාතික වනෝද්‍යානය වෙත ගමන් කිරීම සඳහා පවතින පහසුම මාර්ගය වැටී ඇත්තේ ඔහිය හරහා බොරලන්ද අතරින් වෙයි
ගමනාගමනය
පහත බස්මාර්ග වැටී තිබෙන්නේ බොරලන්ද හරහා වෙයි
හපුතලේ - වැලිමඩ (134)
බොරලන්ද-බණ්ඩාරවෙල (228 දියතලාව හරහා)
වැලිමඩ - ඔහිය- හෝර්ටන් තැන්න  (B508)
බොරලන්ද - වැලිමඩ (311 බෝගහකුඹුර සහ කැප්පෙටිපොල හරහා)
හපුතලේ - නුවරඑළිය (බෝගහකුඹුර සහ කැප්පෙටිපොල හරහා]])

වැදගත් ස්ථාන
හෝර්ටන් තැන්න ජාතික වනෝද්‍යානය
රහන්ගල

ආශ්‍රිත

ශ්‍රී ලංකාවේ ඌව පළාතේ ජනාකීර්ණ ප්‍රදේශ
බදුල්ල දිස්ත්‍රික්කය
ශ්‍රී ලංකාවේ නගර සහ ගම්මාන
බෙරගල යනු ශ්‍රී ලංකාවේ ඌව පළාත තුල බදුල්ල දිස්ත්‍රික්කයේ පිහිටා තිබෙන කුඩා නගරයකි
එය කොළඹ සිට කිලෝ මීටර 183 ක් පමණ දුරින් A4 මහා මාර්ගයේ පිහිටයි
බෙරගල ප්‍රදේශය එහි වූ සුන්දර වටපිටාව සහ නායයාම් හේතුවෙන් ජනයා අතර අවධානයට ලක්ව තිබෙයි
වැදගත් ස්ථාන
දියලුම ඇල්ල
බඹරකන්ද ඇල්ල
කොස්ලන්ද ඇල්ල

ගමනාගමනය
A 16 මහා මාර්ගය, බෙරගල-හාලිඇල
A04 මහා මාර්ගය, කොළඹ-රත්නපුර-බලංගොඩ-බෙරගල-කොස්ලන්ද-වැල්ලවාය-පොතුවිල්-මඩකලපුව

ගැලරිය

ආශ්‍රිත

ශ්‍රී ලංකාවේ ඌව පළාතේ ජනාකීර්ණ ප්‍රදේශ
බදුල්ල දිස්ත්‍රික්කය
ශ්‍රී ලංකාවේ නගර සහ ගම්මාන
පොතුවිල් ‍යනු ශ්‍රී ලංකාවේ නැගෙනහිර පළාත තුල අම්පාර දිස්ත්‍රික්කයේ පිහිටා තිබෙන නගරයකි
එය ජනප්‍රිය සංචාරක ගමනාන්තයක් වූ ආරුගම් බේ සිට කිලෝ මීටර 4 ක් පමණ උතුරු දෙසින් පිහිටයි
පොතුවිල් 2004 සුනාමිය හේතුවෙන් විනාශයට ලක්වූ නගරයකි
සංචාරක ආකර්ෂණ

මුහුදු මහා විහාරය - විශාල වෙරළ පෙදෙසක් අසල පිහිටි පුරාවිද්‍යාත්මක වටිනාකමක් සහිත ථේරවාද පන්සලක් වේ
ශ්‍රී ලංකාවේ නැගෙනහිර පළාතේ ජනාකීර්ණ ප්‍රදේශ
අම්පාර දිස්ත්‍රික්කය
ශ්‍රී ලංකාවේ නගර සහ ගම්මාන
ගලගෙදර යනු ශ්‍රී ලංකාවේ මධ්‍යම පළාත තුල මහනුවර දිස්ත්‍රික්කයේ පිහිටා තිබෙන ගම්මානයකි
ශ්‍රී ලංකාවේ මධ්‍යම පළාතේ ජනාකීර්ණ ප්‍රදේශ
මහනුවර දිස්ත්‍රික්කය
පරන්තන් යනු ශ්‍රී ලංකාවේ උතුරු පළාත තුල කිලිනොච්චි දිස්ත්‍රික්කයේ පිහිටා තිබෙන නගරයකි
පිහිටුවීම (1936)
යාපනය තුල විරැකියාව සහ අධික ජන ඝනත්වය ලිහිල් කිරීමේ අරමුණ සහිතව 1936 වර්ෂයේදී නව ජනාවාස බිහිකිරීමේ ව්‍යාපෘතියක කොටසක් ලෙස පරන්තන් පිහිටුවන ලදී
ආශ්‍රිත

ශ්‍රී ලංකාවේ උතුරු පළාතේ ජනාකීර්ණ ප්‍රදේශ
කිලිනොච්චි දිස්ත්‍රික්කය
ශ්‍රී ලංකාවේ නගර සහ ගම්මාන
මාරවිල යනු ශ්‍රී ලංකාවේ වයඹ පළාත තුල පුත්තලම දිස්ත්‍රික්කයේ පිහිටා තිබෙන නගරයකි
එය A3 මහා මාර්ගයේ මීගමුව සහ හලාවත අතර පිහිටයි
සීදූව ශ්‍රී ලංකාවේ බස්නාහිර පළාතේ ගම්පහ දිස්ත්‍රික්කයේ කටාන ප්‍රාදේශීය ලේකම් කොට්ඨාශයේ මීගමුව අසල පිහිටි උප නගරයකි
එය කොළඹ මීගමුව A03 මාර්ගයේ පිහිටා ඇත
සීදූව කොළඹට E003 මාර්ගය හරහා 20.6 km (12.8 mi) ද, A03 මාර්ගය හරහා 18.7 km (11.6 mi) ද උතුරින්, කටුනායකට දකුණින්, ජා ඇළට උතුරින්, රද්දොළුවට බටහිරින්, හා මීගමුව කලපුවට නැගෙනහිරින් පිහිටා ඇත
සීදුව 12.065 km2(4.658 sq mi) ක වපසරියකින් යුක්ත ය
2012 වන විට එහි බහුතරය රෝමානු කතෝලික, මෙතෝදිස්ත හෝ බෞද්ධ වූ 38,355ක ජනගහනයක් විය
නාම නිෂ්පත්තිය 
"සීදුව" නාමය සෑදුණු ආකාරය පිළිබඳව මත හතරක් වේ
මෙහි දී "දූව" හෙවත් "දූපත" යන්න මෙම ප්‍රදේශය දඬුගම් ඔයෙන් (අත්තනගලු ඔයෙන්), ඇළ මාර්ගවලින් හා කුඹුරුවලින් වට වී තිබීම නිසා යෙදෙන්නට ඇත
මත හතරින් සාකච්ඡා කෙරෙනුයේ  ආරම්භයේ ඇති "සී-" යන්න සම්බන්ධයෙනි
මෙය සිංහයන් සිටි දූව > සිංහ දූව > සීදුව යනාකාරයෙන් මෙහි සිංහයන් සිටි බවට ඇති මතවාදයක් සමඟ හට ගන්නට ඇතැයි මතයක් ද ඇත
37,000ට පසු මෙහි සිංහයන් සිටි බවට සාක්ෂි නැත්තෙන් එම මතය බැහැර වේ
මෙම ප්‍රදේශය 5වන බුවනෙකබාහු රජ සමයේ දී සිංහ නම් රදලයෙකුට පාලනය කිරීමට පවරා දීම නිසා සිංහගේ දූව > සිංහ දූව > සීදුව ලෙස සෑදී ඇති බවට තවත් මතයකි
මෙම ප්‍රදේශයේ දූපත් සතරක් (ඇතුල්ඕවිට, මැද්දෙගොඩ, වේන හා මහරගොඩැල්ල) වටේට පිහිටි නිසා මෙය සිවු දූපත් > සීදුව ලෙස සදෙන්නට ඇති බව තවත් මතයකි
මෙම ප්‍රදේශය සශ්‍රීක ප්‍රදේශයක් වූ නිසාවෙන් සිරිදුව > සීදුව ලෙස සෑදී ඇති බව තවට් මතයකි
ඉතිහාසය 
මෙම ප්‍රදේශය පිළිබඳව ප්‍රථම සඳහනක් ඇත්තේ මෙම ප්‍රදේශය 5වන බුවනෙකබාහු රජු විසින් සිංහ නම් වූ රදල ප්‍රධානියෙකුට ප්‍රදානය කර ඇති බවයි.

සීදුව මුහුදුබඩ තීරයට ආසන්නයෙන් පවතී නිසා මෙම ප්‍රදේශයේ පෘතුගීසි, ලන්දේසි හා ඉංග්‍රීසි ජාතීන්ගේ ආභාෂයන් දැකිය හැක
අමන්දොළුව ප්‍රදේශයේ පිහිටි පැරණි ඕලන්ද කුලුන එවැන්නකි
1890දී සීදුවේ රෝමානු කතෝලික දේවස්ථානය ඉදිකර ඇති අතර ඊට පෙර එය පොල්අතු මඩුවක් තුල ඉදිකර තිබී ඇත
විවෘත ආර්ථිකය ශ්‍රී ලංකාවේ පිහිටුවීම හා සමඟ මෙම ප්‍රදේශයට විශේෂ තැනක් හිමි විය
ඒ එය කටුනායක ආයෝජන ප්‍රවර්ධන කලාපයත්, ඒකල කර්මාන්තපුරයත් අතර පිහිටීම හේතුවෙනි
එමනිසා මෙම ප්‍රදේශය ජනාකීර්ණ විය
භූගෝලීය සාධක 

සීදුව දකුණින් හා නැගෙනහිරින් දඬුගම් (අත්තනගලු) ඔයෙනුත්, බටහිරින් මීගමු කලපුවටත් සීමා වී ඇත
එය ප්‍රධාන වශයෙන් ම භූමියෙනුත්, වෙල්වළිනුත්, කඩොලාන පරිසරයෙනුත් සංයුක්ත ය
දඬුගම් (අත්තනගලු) ඔය හා ඉන් එන ඇලක් වූ දික්වෙල ඇළ ප්‍රදේශයේ ජල ප්‍රදේශ ලෙස පවතී
ගඟ හා ඇළ වටකොට වෙල් ද, කලපු මායිමේත් දඬුගම් (අත්තනගලු) ඔය මෝයේත් කඩොලාන පරිසරයන් ද දක්නට හැක
භූගත ජල මූලාශ්‍ර පිහිටීම හේතුවෙන් ප්‍රධාන වශයෙන් ම භාවිතයට ගනුයේ භූගත ජලයයි
දේශගුණය 
සීදුවේ පවතින්නේ මෝසම් නිවර්තන දේශගුණයකි
සීදුවේ උෂ්ණත්වය වර්ෂය පුරාවට ම සාමාන්‍ය ලෙස පවතී
මැයි හා ඔක්තෝබර් මාසයන්ගේ උපරිම උෂ්ණත්වයක් පවතී
වාර්ෂික සාමාන්‍ය උෂ්ණත්වය 29.5 C (85.1 F) කි
පාලනය 
1970ට පෙර, සීදුව පාලනය කරනු ලැබූයේ ආඬිඅම්බලම ගම් සභාව යටතේ ය
1970 සිට එය කටුනායක සීදුව නගර සභාව පිහිටුවා ඒ යටතේ පාලනය කරන ලදී
එහි සභාපතිවරයාව වසර 5කට වරක් ප්‍රාදේශීය සභා ඡන්දයෙන් තෝරා පත් කරගනු ලැබේ
2018 ඡන්දයෙන් ශ්‍රී ලංකා පොදුජන පෙරමුණ වැඩි ආසන ප්‍රමාණයක් හිමි කරගත්ත ද එක්සත් ජාතික පාක්ෂික දේශපාලක්ඥයෙකු වූ සරත් පීරිස් මහතා සභාපති ලෙස පත් විය
බෙදා ඇති ප්‍රදේශ 
සීදුව ප්‍රදේශ 6කින් සමන්විත ය
ඊට කටුනායක සීදුව නගර සභාවේ ආසන 9ක් ඇතුලත් ය
සීදුව
 උතුරු සීදුව
 දකුණු සීදුව
 අමන්දොළුව
 බණ්ඩාරවත්ත
 බටහිර බණ්ඩාරවත්ත
 නැගෙනහිර බණ්ඩාරවත්ත
 අම්බලම්මුල්ල
 මූකලන්ගමුව
 බටහිර මූකලන්ගමුව
 නැගෙනහිර මූකලන්ගමුව
 ලියනගේමුල්ල
 උතුරු ලියනගේමුල්ල
 දකුණු ලියනගේමුල්ල

ආර්ථිකය 
19වන ශතවර්ෂය වන විට සීදුවේ ආර්ථිකය පදනම් වී තිබුනේ පොල් හා කුරුඳු නිෂ්පාදනය, හා වඩු කර්මාන්තය වැනි එවායෙනි
වැසියන් ඒවායේ තම රැකියා කළහ
1977දී ශ්‍රී ලංකාවේ ඇති වූ ආර්ථික වෙනස්කම් නිසා මෙම ප්‍රදේශයේ ආර්ථිකයේ සැලකිය යුතු වෙනසක් සිදු විය
එමනිසා මෙම ප්‍රදේශය ආයෝජන ප්‍රවර්ධන කලාපය, බණ්ඩාරනායක අන්තර්ජාතික ගුවන්තොටුපොළ, හමුදා කඳවුරු, රාජ්‍ය ඉස්කාගාර සමාගම මෙම ප්‍රදේශයේ පිහිටුවන ලදී
ආයෝජන මණ්ඩලයේ සමාගම් පිහිටුවීම හා සමඟ මෙම ප්‍රදේශය ජාතික වැදගත්කමකින් යුතු වූ නගරයක් බවට පත් විය
දකුණු අන්තයේ පිහිටි අම්බලම්මුල්ල ප්‍රදේශයේ තවමත් කුඹල් කර්මාන්තය ජනප්‍රිය ව පවතී
ආගම් 
17වන ශතවර්ෂයට පෙර මෙහි වැඩි පිරිස බෞද්ධයෝ වූහ
ගඟේ තොටුපල ආසන්නයේ තිබූ නුග ගසක් යට තිබූ සන්හිඳක් ඊට සාක්ෂි සපයයි
17වන ශතවර්ෂයෙන් පසුව රෝමානු කතෝලික පූජකවරුන් ධර්මය දේශනා කිරීමට පැමිණීමත් සමඟ බොහෝ පිරිසක් කතෝලික දහම වැළඳගත්හ
1890දී නිර්දෝෂ දේවමාතාවන් වහන්සේට කැප කර පල්ලියක් සාදා ඇත
එය සෑදීමට පෙර පල්ලිය වෙනුවට පොල්අතු මඩුවක් පිහිටා තිබී ඇත
1814දී මෙතෝදිස්ත පූජකවරුන් මෙම ප්‍රදේශයේ පල්ලියක් පිහිටුවා ඇති අතර සැලකිය යුතු පිරිසක් මෙතෝදිස්ත දහම ද වැළඳගෙන ඇත
20වන සියවස මුල් භාගයේ දී කතෝලිකයන් හා මෙතොදිස්තයන් අතර එතරම් හොඳ සම්බන්දතා පවතී නැත
1946දී මෙතෝදිස්ත නායකයෙකු වූ ගරු ඩෙන්සිල් දි සිල්වා, මෙම ප්‍රදේශයේ පැවති ආගමික භේද තරමක් දුරට මැඩලූ කිසිඳු ආගමික භේදයකින් තොරව සැමට සහභාගී විය හැකි වූ තරුණ සංගමයක් පිහිටවූහ
වර්තමානයේ දී සියලු දෙනා සමඟින් ජීවත් වෙති
වර්තමානය වන විට බහුතර ජනගහනය කතෝලික වන අතර මෙතෝදිස්ත, බෞද්ධ හා අනෙක් ක්‍රිස්තියානි ආගමිකයින් ද ජීවත් වෙති
ආගමික වැදගත්කමක් ඇති ස්ථාන

බෞද්ධ 

 ශ්‍රී සුගතාරාම විහාරය - මූකලන්ගමුව
 සුවිසුද්ධාරාම විහාරය - ලියනගේමුල්ල
 ශාන්තාරාම විහාරය - මූකලන්ගමුව
 ගංගාරාම විහාරය - අම්බලමුල්ල
 බණ්ඩාරවත්ත බෝධිය - බණ්ඩාරවත්ත
 මහවත්ත බෝධිය - මූකලන්ගමුව

රෝමානු කතෝලික

සීදුව මීසම 

 නිර්දෝෂ දේවමාතා දෙව්මැදුර - සීදුව
 ශු
ප්‍රැන්සිස් සාලෙස් මුනි දෙව්මැදුර - අමන්දොළුව
 ශු
සෙබස්තියන් මුනි දෙව්මැදුර - ජයවර්ධනපුර
 ශු
ජූඩ් මුනි දෙව්මැදුර - කුරුලුකැලේ

බණ්ඩාරවත්ත මීසම 

 දයාකම්පාල මෑණියන්ගේ දෙව්මැදුර - බණ්ඩාරවත්ත

ලියනගේමුල්ල මීසම 

 ශු
අන්තෝනි මුනි දෙව්මැදුර - ලියනගේමුල්ල

මෙතෝදිස්ත 

 සීදුව මෙතෝදිස්ත දෙව්මැදුර 
 රාජපක්ෂපුර මෙතෝදිස්ත දෙව්මැදුර
 ලියනගේමුල්ල මෙතෝදිස්ත දෙව්මැදුර
 මැද්දෙගොඩ මෙතෝදිස්ත දෙව්මැදුර
 ජයවර්ධනපුර මෙතෝදිස්ත දෙව්මැදුර

ගමනාගමනය 
සීදුව A03 කොළඹ මීගමුව මාර්ගයේ පිහිටා ඇත
කොළඹ සිට උතුරු දෙසට දිවෙන බස් මාර්ග බොහොමයක් සීදුව හරහා වැටී ඇත
පුත්තලම දුම්රිය මාර්ගය සීදුව හරහා ගමන් ගන්නා අතර සීදුව හා ලියනගේමුල්ල යන දුම්රිය ස්ථාන සීදුවේ පිහිටා ඇත
මුහුදු ගුවන් යානා තොටක් ද දඬුගම් (අත්තනගලු) ඔයේ පිහිටුවා ඇත
අලුතින් ඉදි කරන ලද E003 කොළඹ කටුනායක අධිවේගී මාර්ගය සීදුව හරහා වැටී ඇත
අධ්‍යාපනය 
සීදුවේ පාසල් මීගමුව අධ්‍යාපන කොට්ඨාසයට අයත් වේ
පහත දැක්වෙන්නේ සීදුව ප්‍රදේශයේ පිහිටි පාසල් කිහිපයකි
අමන්දොළුව රෝමානු කතෝලික ප්‍රාථමික විද්‍යාලය
 අමන්දොළුව මහ විද්‍යාලය
 බණ්ඩාරනායක විද්‍යාලය
 දවිසමර මහ විද්‍යාලය
 සීදුව මෙතෝදිස්ත ප්‍රාථමික විද්‍යාලය
 සීදුව රෝමානු කතෝලික ප්‍රාථමික විද්‍යාලය
 ශ්‍රී ජෝතිරතන විද්‍යාලය
 සාන්ත මරියා ප්‍රාථමික විද්‍යාලය

ක්‍රීඩා 
සීදුව වොලිබෝල් ක්‍රීඩාවට රට පුරාම ජනප්‍රිය ය
දවිසමර විද්‍යාලය එවන් දක්ෂ වොලිබෝල් ක්‍රීඩකයන් බිහිකිරීමෙන් ඉදිරියෙන් සිටී. මෑත අතීතයේ ජනප්‍රිය වූ ක්‍රීඩකයන් කිහිප දෙනෙක් මෙසේ ය
2017 දී 18වන වරට පැවැත්වුණු ආසියානු කනිෂ්ඨ පිරිමි (21න් පහල) වොලිබෝල් ශූරතාවයේ දී ශ්‍රී ලංකා කනිෂ්ඨ පිරිමි වොලිබෝල් කණ්ඩායමේ සිටි සීදුවේ ක්‍රීඩකයින්
රෙහාන් මධුශංක ප්‍රනාන්දු (දවිසමර ම
)
 මිහිරංග උදයකුමාර (දවිසමර ම
)
 චාමික සඳරුවන් (දවිසමර ම
)

2017 මියන්මාර සංචාරයට සහභාගී වූ කණ්ඩායමේ සිටි සීදුවේ ක්‍රීඩකයින්
දිනිඳු රුචින්ත ලක්ෂාන් තිසේරා (දවිසමර ම
)
 පසිඳු සඳරුවන් (දවිසමර ම
)
 ඩිලංක මදුරංග (දවිසමර ම
)

ක්‍රිකට් හා එල්ලේ ක්‍රීඩා ද සීදුවේ ජනප්‍රිය ය
වැදගත් පුද්ගලයින් 

 විජය කුමාරණතුංග (දේශපාලඥ/නළු)
 හෙන්රි කල්දේරා (ගායක/ගීත රචක/සංගීතඥ)
 ජීවන් කුමාරණතුංග (දේශපාලඥ/නළු)
 අයිවෝ ඩෙනිස් (ගායක / ගීත රචක )
චෙන්කලඩි යනු ශ්‍රී ලංකාවේ නැගෙනහිර පළාත තුල මඩකලපුව දිස්ත්‍රික්කයේ මඩකලපුව නගරයට කිලෝ මීටර 15 ක් පමණ වයඹ දෙසින් පිහිටා තිබෙන නගරයකි
ශ්‍රී ලංකාවේ නැගෙනහිර පළාතේ ජනාකීර්ණ ප්‍රදේශ
මඩකලපුව දිස්ත්‍රික්කය
ශ්‍රී ලංකාවේ නගර සහ ගම්මාන
එරාවුර් යනු ශ්‍රී ලංකාවේ නැගෙනහිර පළාත තුල මඩකලපුව දිස්ත්‍රික්කයේ පිහිටා තිබෙන නගරයකි
එය නගර සභාවක් විසින් පාලනය කෙරේ
පැරනි සින්හලයන් වාසයකල මෙම ගම්මානය අතීතයේදී එරගම යන නමිනුත් වත්මන් මුස්ලිම් බහුතරය මත එරාවූර් යනුවෙනුත් වෙනස්වීමට ලක්ව ඇත
චාවකච්චේරි ( Cāvakaccēri,  Jāvakachchēri) යනු,  ශ්‍රී ලංකාවේ උතුරු පළාතේ,  යාපනය දිස්ත්‍රික්කයේ, යාපනය අර්ධද්වීපයෙහි පිහිටි විශාල සුළු නගරයකි
සුළු නගරයක් () යනු,  ගම්මානයකට වඩා විශාල මුත්  නගරයකට වඩා කුඩා මානව ජනාවාසයකි
"සුළු නගරයක්" ලෙස සැලකීමට සමන්විත විය යුතු භූමි ප්‍රමාණයෙහි අර්ථදැක්වීම ලොව විවිධ ප්‍රදේශ වල බෙහෙවින් වෙනස් වෙයි
ආශ්‍රිත
 නගර
විහාරමහා දේවිය යනු ලාංකීය ඉතිහාසයේ අග්‍රගණ්‍ය රජවරයෙකු වූ දුටුගැමුණු රජතුමාගේ සහ සද්ධාතිස්ස රජතුමාගේ මෑණියන් වේ
ඇය කාවන්තිස්ස රජුගේ අගබිසවයි.

මහාවංශ කතාව
විහාරමහා දේවිය, කැළණිය රජකම් කල කැළණිතිස්ස රජුගේ දියණිය වූවාය
සිදුකරන ලද වරදවා තේරුම් ගැනීමක් නිසා වරක් කැළණිතිස්ස රජු විසින්, නිදොස් භික්ෂූණ් වහන්සේ නමක් කැකෑරෙන තෙල් කටාරමක් තුල බහා ජීවිතක්ෂයට පත් කරවන ලදී
මේ පාපකාරී සිද්ධිය නිසා කෝපයට පත්වූ දෙවියන්, මහ මුහුද ගොඩබිම වෙත කළඹා එවූ බවත්, රජුගේ ශාස්ත්‍රකරුවන්ගේ කීම පරිදි එම විනාශය වළක්වනු වස්  රජුගේ දියණියක මුහුදට බිලි කිරීම කල යුතු වූ බවත් පැවසෙයි
ඒ අනූව විහාරමහා දේවිය, සිය පියා විසින් සිදුකල පාපකාරී ක්‍රියාවට සහ ජන්ම භූමියෙහි සුරක්ෂාව වෙනුවෙන් ඇගේ ජීවිතය පුද දීමට ඉදිරිපත් වූ අතර, රජවරයෙකුගේ දියණියකි යන්න සටහන් කෙරූ අලංකාරවත්ව සරසන ලද කුඩා නැවක් තුල විහාරමහා දේවිය මුහුදේ පා කර හැරි බව ඉතිහාසයේ සඳහන් වෙයි
විහාරමහා දේවිය මුහුදේ පා කර හැරීමෙන් අනතුරුව මහ මුහුද නැවතත් සංසුන් ස්වරූපයට පත්විය
කෙසේ නමුදු සිය දියණිය මුහුදට බිලි දීමට සිදුවීම ගැන රජු ඉතා කණස්සල්ලට පත් වූ අතර, රජුගේ මෙහෙසිය ඇතුළු රටවැසියෝද සිය නිර්භීත කුමරිය අහිමි වීම ගැන දුකට පත්වූහ
මෙවැනි දෙයක් සිදුවීම සම්බන්ධව ඔවුන් සියළු දෙනාම රජු වෙත සිය දෝෂාරෝපණ එල්ල කළහ
මේ අතරතුර, තරුණ කුමරිය (විහාරමහා දේවිය) සහිත නෞකාව ආපදාවකින් තොරව දිවයිනෙහි දකුණු දිග (රෝහණ/රුහුණ) කිරින්ද ප්‍රදේශයේ වෙරළක් වෙත සේන්දු වූ අතර, එකල්හී එම ප්‍රදේශය කාවන්තිස්ස රජු විසින් පාලනය කරමින් තුබූ සස්‍රීක ප්‍රදේශයක් බව පැවසෙයි
කුමරිය සහිත නෞකාව දුටු ධීවරයෝ මේ පිළිබඳව රජ මැදුර වෙත දන්වා සිටින ලදී
ථූපවංසයට අනූව කුමරිය සහිත නෞකාව දුටු පක්ෂීහූ රෑනක් රජු වෙත මුලින්ම මේ පිළිබඳව සැළකර සිටි බව සඳහන් වෙයි
පෙරහැරක් මගින් කුමරිය කැඳවාගෙන ආ කාවන්තිස්ස රජු, ඇය විසින් සිය ජන්ම භූමිය වෙනුවෙන් දේශමාමකව හා නිර්භීතව සිදු කල කැපවීම කෙරේ සිත් ඇතිව, ඇයව විවාහ කර ගැනීමට තීරණය කරන ලදී
ඉතිහාසයට අනූව නෞකාවෙන් ඇය ගොඩබට ස්ථානය ආසන්නයේ ලංකා විහාරය පිහිටා තිබීම නිසා ඇය එතැන් පටන් විහාරමහා දේවිය ලෙස හැඳින්වූ බව සඳහන් වෙයි
කාවන්තිස්ස රජුට දාව, ලාංකීය ඉතිහාසයේ  පසුකාලීනව අග්‍රගණ්‍ය රජවරුන් බවට පත් වූ දුටුගැමුණු සහ සද්ධාතිස්ස කුමාරවරුන් බිහි කල විහාරමහා දේවිය, මෙරට වීරවරියක ලෙස හැඳින්වෙයි
මේවාද බලන්න
විහාරමහාදේවී උද්‍යානය

බාහිර සබැඳි
ක්වීන් විහාරමහාදේවී 
ලෙජන්ඩ් ඔෆ් ක්වීන් විහාරමහාදේවී
කාවන්තිස්ස රජ, (කාකවණ්න තිස්ස), යනු ශ්‍රී ලංකාවේ පැරණි රාජධානියක් වූ රුහුණු රාජධානිය තුල රජකම් කල ශ්‍රේෂ්ඨ සිංහල රජ කෙනෙකි
කාවන්තිස්ස රජු දේවානම්පියතිස්ස රජුගේ බාල සහෝදරයෙකු වූ මහානාග රජගේ මුණුපුරෙකු සහ, සිංහලේ මහා රජු සේ සැළකෙන දුටුගැමුණු රජුගේ පියාණන් වෙයි
කාවන්තිස්ස රජතුමන් හට පළමු විවාාහයෙන් දිඝභය නම් පුතෙකුද විහාර මහා දෙවියට දාව දරුවන් දෙදෙනෙක්ද සිටි බව පැවසේ
ඒ දුටු ගැමුණු හා තිස්සයි
කාවන්තිස්ස රජ ලංකාවෙ රුහුණු ප්‍රදෙශය පාලනය කරන සමයේ අනුරාධපුර රජ කලේ ද්‍රවිඩ පාලකයෙකු වු ඒළාරයි
එළාර පරාජය සදහා මුල් අඩිතාලම කාවන්තිස්ස රජු විසින් සැකසීය
නමුත් මහාවංශය තුල කාවන්තිස්ස රජු පිළිබඳ වැඩි සැළකිල්ලක් නොදක්වයි.

කාවන් තිස්ස රජුගේ සේවාව

ඉතිහාසයේ කී දෙයට වඩා නොකී දේ වැඩි යැයි ප‍්‍රකට කියමනක් පවතී
කාවන්තිස්ස රජු ද උක්ත කියමනට අදාළ කරගත හැකි චරිතයකි
මහා වීරයන් බිහි කිරීමට පසුබිම් වන චරිත ගැන ඉතිහාසයේ මහා සම්ප‍්‍රදාය සාකච්ඡුා කරන්නේ කලාතුරකිනි
මෙම ලිපියේ දී අපේක්ෂා කරන්නේ, කාවන්තිස්ස රජුගේ දේශපාලන ප‍්‍රතිපත්ති ඇසුරින් ඔහුගේ සැබෑ ස්වරූපය විමසා බැලීමටයි
කාවන්තිස්ස රජු පිළිබඳව සාකච්ඡුා කිරීමට ප‍්‍රථමයෙන් රෝහණ රාජ්‍ය පිළිබඳ විමසා බැලීම යෙහෙකි
රෝහණයේ ජනාවාස ආරම්භය ක‍්‍රි
6 වන සියවස දක්වා ඈතට දිව යයි
භද්දකච්චායනා කුමරියගේ සහෝදරයන් අතර සිටි රෝහණ නම් කුමරු රෝහණ නැකතින් රෝහණ රාජ්‍ය ගොඩනැංවූ බව වංශකථාවේ දැක්වේ
සිංහල ධාතුවංසය
නම් ධාතුවංසය පිළිබඳ විමර්ශන ග‍්‍රන්ථය ස්වකීය දර්ශනශූරී උපාධිය සඳහා ඉදිරිපත් කළ මහාචාර්ය එම්.ඩබ්ලිව්.විමල් විජේරත්න මහතා රෝහණ නාමය ඇති වූ ආකාරය පිළිබඳ මතයක් ඉදිරිපත් කරයි
එතුමාට අනුව රෝහණ පර්වතය (ශ‍්‍රී පාදය* පිහිටි ප‍්‍රදේශය නිසා රෝහණ නාමය ඇති වී ඇත
මහානාග යුවරජු අනුරාධපුරයේ සිට රෝහණයට පැමිණීමෙන් රෝහණ රාජ්‍ය ප‍්‍රභවය වූ බව අපි දනිමු
කාලයාගේ ඇවෑමෙන් ගෝඨාභය රජුගේ අභාවයෙන් පසුව ඔහු පුත් කාවන්තිස්ස රජු මාගම රාජ්‍යත්වයට පත් විය
කාවන්තිස්ස රජු ගැන අධ්‍යයනය කිරීමේ දී මහාවංශය සහ දීපවංසයෙන් ගත හැකි පිටිවහල ඉතා අල්පය
නමුත් රෝහණයේ ඉතිහාසය පිළිබඳ විශේෂ විග‍්‍රහයක් ඉදිරිපත් කරන ධාතුවංසය, ජිනකාලමාලිය, සිංහල බෝධිවංසය, පාලි රසවාහිනිය සහ එය ආශ‍්‍රය කර ගෙන රචිත සද්ධර්මාලංකාරය, සීහලවත්ථූප්පකරණය වැනි මූලාශ‍්‍රවලින් කාවන්තිස්ස රජු ගැන බොහෝ තොරතුරු සපයා ගත හැකි ය
මහාවංශය, කාවන්තිස්ස රජු බියගුළු පාලකයෙකු ලෙස හුවා දැක්වුව ද උක්ත මූලාශ‍්‍ර අධ්‍යයනය කරන විට කාවන්තිස්ස රජුගේ සැබෑ ස්වරූපය අධ්‍යයනය කළ හැකි ය
කාවන්තිස්ස රජු මාගම රාජ්‍යත්වයට පත් වන විට රුහුණු රාජ්‍යය ආශ‍්‍රිත ව ස්වාධීන පාලකයෝ කිහිප දෙනෙක් සිටියහ
කැලණියේ සිව, ගිරි නුවර අභය, ලෝණ නුවර මහානාග සහ සේරු නුවර සිව ඒ අතර ප‍්‍රධාන වේ
ඒ අනුව කාවන්තිස්ස රජුගේ පළමු කාර්යය වූයේ, රෝහණය එක්සේසත් කිරීමයි
රජු පළමුව කැලණියේ ස්වකීය බලය ව්‍යාප්ත කිරීමට විවාහ සම්බන්ධයක් යොදා ගත්තේ ය
කැලණිතිස්ස රජුගේ දුහිතෘ විහාරමහාදේවිය විවාහා කර ගැනීම ඉතා විශිෂ්ට රාජ තාන්ත‍්‍රික ක‍්‍රියාමාර්ගයක් විය
මහා තිස්ස අයගේ දියණිය වූ අභිසයුරු සහ අය අභයගේ පුත් තිස්ස සමඟ ඇති වූ මේ විවාහය පිළිබඳ කොටාදැමූහෙළ ශිලා ලේඛනයේ දැක්වේ
මෙහි එන මහාතිස්ස යනු කැලණිතිස්ස රජු වන අතර අභිසයුරු යනු විහාරමහාදේවිය යන්න විද්වත් මතයයි
අය අභය යනු ගෝඨාභය රජු වන අතර තිස්ස යනු කාවන්තිස්ස බව පෙනී යයි
කාවන්තිස්ස රජු කැලණියේ බලය තවදුරටත් ශක්තිමත් කිරීමට රජුගේ සහෝදරිය වූ සෝමා දේවිය, කැලණියේ පාලක සිවගේ සහෝදර අභයට විවාහා කර දුන්නේය
මෙහි එන සිව කැලණිතිස්ස රජුගේ අනුප‍්‍රාප්තිකයා බවත් හෙතෙම කැලණිතිස්ස රජුගේ පුත‍්‍රයා විය හැකි බවත් මහාචාර්ය සෙනරත් පරණවිතාන මහතා පවසයි
පසු කාලයේ දී දුටුගැමුණු කුමරු වැඩි ආරක්ෂාව සඳහා දාවා නම් ඇමති සමඟ ගිරිඅභය වෙත යැවීමට කාවන්තිස්ස රජු ක‍්‍රියා කළේය
කාවන්තිස්ස රජු මෙම ක‍්‍රියාමාර්ගය ගත්තේ ද දුටුගැමුණු කුමරුගේ ආරක්ෂාව සඳහා ය
මන්ද මේ කාලයේ දුටුගැමුණු කුමරු පිළිබඳ එළාර පාර්ශ්වයේ අවධානය වැඩි වූ බවක් දක්නට ඇත
මෙකල දුටුගැමුණු කුමරු පිළිබඳ තොරතුරු සෙවීමට එළාර හමුදා මලය දේශයට පැමිණි පුවතක් ඉතිහාසයේ සඳහන් වීමෙන් ඒ බව පැහැදිලි වේ
කාවන්තිස්ස රජු නිතර ම ක‍්‍රියා කළේ දුරදක්නා නුවණකිනි
තරුණ දුටුගැමුණු කුමරු යුද්ධයට යාමට අවසර ඉල්ලා සිටියදී කාවන්තිස්ස රජු නිහඬ පිළිවෙතක් අනුගමනය කරන්නේ ද ඔහුගේ පරිණත දේශපාලන චින්තනය නිසාය
නමුත් මහාවංසකරු මෙය දකින්නේ, බියගුළු ක‍්‍රියාවක් ලෙසයි
‘පිතා මෙ පුරිසො හොන්තො නෙවං වක්ඛති තෙනි
දං

පිලන්ධතූති පෙසෙසි ඉත්ථාලංකාරමස්ස සො, (මහාවංසය පාලි, පොල්වත්තේ බුද්ධදත්ත හිමි සංස්කරණය, 1959, 128 පිටුව.*

(මපියාණෝ පිරිමියෙක් වෙත් නම්, ගෙඟන් මෙතෙර අපට සෑහේ ය යි මෙවන් බස් නොකියන්නාහත එහෙයින් පිරිමිකමට නොතරම් බස් කියා යුද කරනු නොදෙන ඔහු මේ ගැහැනු පළඳනා පළ‘දිත්වා
*

මෙහිදී කාවන්තිස්ස රජු යුද්ධයට යාමට අවසර නොදෙන්නේ එය යුද්ධයට සුදුසු අවස්ථාව නොවන බැවිනි
දුටුගැමුණු කුමරු ගිරිඅභය වෙත ගිය පසු ගැමුණු කුමරු සහ ගිරි අභය අතර වංශය පිළිබඳ ඇති වූ වාදයේ ප‍්‍රතිඵලයක් ලෙස ගිරි අභය සෝමා දේවිය ද කැටුව සේරු නුවරට ගියේය
මේ තත්ත්වය ද ගැඹුරු දේශපාලන චින්තනයකින් හෙබි කාවන්තිස්ස රජු සුලූවෙන් සිතුවේ නැත
යම් අවස්ථාවකදී ගිරි අභය සහ සේරු නුවර සිව එළාර පාර්ශ්වය ගත්තා නම් ඉන් ඇති වන තත්ත්වය ඉතා භයානක වන්නට තිබිණි
එම නිසා කාවන්තිස්ස රජු වහාම ක‍්‍රියාත්මක විය
ඒ අනුව සේරු රාජ්‍ය තමාට අවනත කරගත යුතු බව කාවන්තිස්ස රජුගේ ආකල්පය විය
නමුත් මෙය සරල කාර්යයක් නොවේ
ඉතා භාරර කටයුත්තකි
එබැවින් රජු සේරු නුවර ජය ගැනීමට ප‍්‍රථම ව දීඝවාපියට ගොස් එහි සිටි ප‍්‍රාදේශීය පාලකයන් පරදවා දීඝවාපියේ බලය ස්ථාපිත කළේය
ඉන් පසු සද්ධාතිස්ස කුමරුට දීඝවාපියේ පාලන කටයුතු පැවරීය
ඉන් පසු කාවන්තිස්ස රජු සිය සේරු නුවර ගමනට සූදානම් විය
මෙහිදී ඉතා සාමකාමී අයුරින් සේරු නුවර බලය අත්පත් කර ගැනීම රජුගේ අපේක්ෂාව විය
කාවන්තිස්ස රජුගේ දේශපාලන ප‍්‍රතිපත්තිවල දැකිය හැකි තවත් සුවිශේෂී දෙයක් වන්නේ, හැකිතාක් යුද්ධයෙන් තොරව සිය අරමුණු ඉෂ්ට කර ගැනීමයි
මෙය ඔහුගේ පෞරුෂත්වයේ ගැටලූවක් යැයි ඇතැම් වංසකථාකරුවන්ගේ නිගමනය වුව ද එය පරිණත දේශපාලන නායකයෙකුගේ ලක්ෂණයකි
සේරු නුවර ජයග‍්‍රහණය සඳහා කාවන්තිස්ස රජුට සහාය දැක්වූයේ, චුල්ලපිණ්ඩපාතික රහතන් වහන්සේ විසිනි
කාවන්තිස්ස රජු සතුව ඇති ධාතූන් වහන්සේ නමක් සේරු නුවර ස්තූපයක නිධන් කිරීමට බුදුන් වහන්සේ විසින් අනුදැන වදාරා ඇති බව චුල්ලපිණ්ඩපාතික රහතන් වහන්සේ විසින් රට පුරා ප‍්‍රචාරය කරන ලදී
මේ පිළිබඳ දීර්ඝ විස්තරයක් ධාතුවංසයේ දැක්වේ
මෙහිදී සේරු නුවර සිව සහ සෝම නුවර ගිරි අභය යන පාලකයන්ට අකැමැත්තෙන් හෝ කාවන්තිස්ස රජුගේ සේරුවිල සම්ප‍්‍රාප්තිය පිළිගන්නට සිදු විය
මෙම ගමනේදී කාවන්තිස්ස රජු සන්නද්ධ හමුදාවක් ද අප‍්‍රකට ව ගෙන යෑමට වග බලා ගත්තේ, යම් අවස්ථාවකදී යුධමය ක‍්‍රියා මාර්ගයකට අවතීර්ණ වීමට සිදු වුවහොත් ඊට ද සූදානමින් විය යුතුය
ඒ ආකාරයට කාවන්තිස්ස රජු සේරුවිල චෛත්‍යයේ වැඩ නිමවා සාර්ථක ලෙස සේරු නුවර ස්වකීය ආධිපත්‍යය පැතිරවීය
කාවන්තිස්ස රජුගේ මේ පරිණත දේශපාලන න්‍යායන් මින් පෙර ලක්දිව පාලකයන්ගෙන් අපට දැක ගත නොහැකි යැයි පැවසීම අතිශයෝක්තියක් නොවේ
කාවන්තිස්ස රජු මේ සියලූ ව්‍යායාමයන් සිදු කළේ, අනාගත අපේක්ෂා ඇතිවය
එය ඇතැම් ඉතිහාසකරුවන්ට අමතක වීම අභාග්‍යයකි
මේ වන විට දිවයිනේ සැලකිය යුතු භූමි ප‍්‍රදේශයක් කාවන්තිස්ස රජු යටතේ තිබිණි
රජුට අවශ්‍ය නම් එළාර රාජ්‍ය ආක‍්‍රමණය කරන්නට තිබිණි
නමුත් එයට කාලය පැමිණ නොමැති බව එතුමා දැන සිටියේ ය
සමකාලීන යුගය වන විට එක්සේසත් රාජ්‍ය සංකල්පය මෙරටට නුහුරු සංකල්පයක් නිසා එතුමා මෙලෙස නිහ`ඩ ව සිටියා වන්නට පිළිවන
නමුත් ඒ තුළින් එතුමා බියගුළු පාලකයෙකු ලෙස කිසිසේත් හුවා දැක්විය නොහැකි ය
ලංකාව එක්සේසත් කිරීමට අවශ්‍ය සියලූ පසුබිම මේ වන විට ගොඩනැඟී තිබිණි
දාඨාසේන නම් යෝධයා කාවන්තිස්ස රජු හමු වීමට යාමේ දී එතුමා කම්මල්කරුවන් 500ක් ලවා යුද්ධායුධ තනවමින් සිටි බව සද්ධර්මාලංකාරයේ දැක්වේ
දුටුගැමුණු කුමරු යුද්ධයට යාමට අවසර ඉල්ලූ අවස්ථාවේ කාවන්තිස්ස රජු එය ප‍්‍රතික්ෂේප කළ බව අපි දනිමු
නමුත් කාවන්තිස්ස රජු අනාගතයේ එක්සේසත් ව්‍යාපාරයක් ගැන අපේක්ෂා කළ බව පහත සඳහන් මහාවංස පාඨයෙන් පෙනී යයි
මෙසේ ඉඳින් මා පුත් මුඛිජී ලක්දිව් තෙලෙහි රජය ගෙන බුදු සසුන බැබළු වන්නේ නම් අටතුරා දහසක් භික්ෂූහු ම ප‍්‍රවිෂ්ට වෙත්වා
ඒ සියල්ලෝ උඩුකුරු කොට ගත් පාත‍්‍රා ඇතිව සිවුරු පොරවත්වා
මෙම ප‍්‍රාර්ථනය කාවන්තිස්ස රජු සිදු කරන්නේ,

දුටුගැමුණු කුමරුට නම් තබන උත්සවය අවස්ථාවේදී ය
මේ ප‍්‍රාර්ථනාව ඔස්සේ කාවන්තිස්ස රජුගේ සිතේ තිබුණු එක්සේසත් රාජ්‍ය සංකල්පය මොනවට ඉස්මතු වේ
මෙහිදී ඇති වන ගැටලූව වන්නේ, මහාවංශකරු ඉහත සඳහන් රජුගේ අපේක්ෂාව සඳහන් කර පසුව රජු බියගුළු පාලකයෙක් ලෙස හැඳින්වූයේ ඇයිද යන්නයි
මේ අනුව පෙනී යන්නේ, මහාවංසකරු කාවන්තිස්ස රජු පිළිබඳ වැරදි චිත‍්‍රයක් ගොඩනඟා ඇති බවයි. එමෙන්ම ගැමුණු කුමරුට ද පිය රජු මිය යන තෙක් ඔහු ගැන අවබෝධ කර ගැනීමට අපහසු වූ බවක් පෙනේ
මේ අනුව මෙරට එක්සේසත් රාජ්‍ය සංකල්පය ඇති කිරීමේ පුරෝගාමියෙකු ලෙස කාවන්තිස්ස රජු හැඳින්වීම නිවැරදිය
නමුත් පිය රජුගේ ඇවෑමෙන් දුටුගැමුණු රජු ස්වකීය කාර්යභාරය නිසි ආකාරයට සිදු නොකළේ නම් කාවන්තිස්ස රජුගේ ව්‍යායාමය අපතේ යාමට ඉඩ තිබූ බව ද අප මෙහිදී සිහි තබා ගත යුතුය
මේ අනුව කාවන්තිස්ස රජු බියගුළු පාලකයෙකු නොවන බවත් එතුමා දක්ෂ මෙන්ම පරිණත පාලකයෙකු බවත් උක්ත සාධකවලින් සනාථ කිරීම යෙහෙකි
එමෙන්ම කාවන්තිස්ස චරිතය මහාවංශයෙන් ඔබ්බට ගොස් හැදෑරිය යුතු චරිතයක් බව මින් පසක් වේ
( ආර්.ඞී
ධනුෂ්ක පුෂ්ප කුමාර ,පුරාවිද්‍යා (විශේෂවේදී),, පුරාවිද්‍යා අධ්‍යයන අංශය,, පේරාදෙණිය විශ්වවිද්‍යාලය
, [] ගේ ලිපියේ උපුටා ගැනීමක්)

 මහාවංස

බාහිර සබැඳි
 කිංග්ස් ඇන්ඩ් රූලර්ස් ඔෆ් ශ්‍රී ලංකා
ආර්.ඞී
ධනුෂ්ක පුෂ්ප කුමාර"සරසවිය"
 Codrington's ෂෝර්ට් හිස්ටරි ඔෆ් සිලෝන්

[[ප්‍රවර්ගය
ශ්‍රී ලංකාවේ ''''එවුදකනෝ පවදුල්ලා
]]
දෙණියාය යනු ශ්‍රී ලංකාවේ දකුණු පළාත තුල මාතර දිස්ත්‍රික්කයේ පිහිටා තිබෙන නගරයකි
ශ්‍රී ලංකාවේ දකුණු පළාතේ ජනාකීර්ණ ප්‍රදේශ
ශ්‍රී ලංකාවේ නගර සහ ගම්මාන
දීපනාත් චන්න පෙරේරා (උපත 1965 අගෝස්තු 16), යනු ශ්‍රී ලංකා සිනමාවේ, වේදිකාවේ සහ රූපවාහිනියේ නළුවෙක් මෙන්ම චිත්‍රපට නිෂ්පාදකයෙක් සහ තිර රචකයෙකි
පෞද්ගලික ජීවිතය
පෙරේරා 1965 අගෝස්තු 16 වන දින පුතුන් හතර දෙනෙකුගෙන් යුත් වැඩිමහල් දරුවා ලෙස උපත ලැබීය
ඔහුගේ පියා පියසේන පෙරේරා ශ්‍රී ලංකාවේ විශේෂ අධ්‍යාපන භාර අධ්‍යාපන අධ්‍යක්ෂවරයෙකි
ඔහුගේ මව විනීතා පියසේන ගුරු උපදේශකවරියකි
පෙරේරා අධ්‍යාපනය ලැබුවේ පානදුර ශ්‍රී සුමංගල විද්‍යාලයයෙන් සහ පසුව කොළඹ රාජකීය විද්‍යාලයෙනි
උසස් පෙළට ජීව විද්‍යා අංශයෙන් ඉගෙනුම ලැබූ ඔහු ඊට පසු බැංකු රැකියාවක් බාර ගත්තේය
ඔහු විවාහ වී සිටින්නේ ජනප්‍රිය නිළි ගයාත්‍රි ඩයස් සමඟයි
ඔහුට ගයාත්‍රි මුණගැසෙන්නේ ‘‘මකර විජිතය’’ ටෙලිනාට්‍යයේදීය
ඔවුන් විවාහ වූයේ 1996 සැප්තැම්බර් 26 වැනිදාය
මෙම යුවළට දියණියන් දෙදෙනෙක් සිටී - මල්ෂා පරින්ධ්‍යා සහ දුආෂා ආදිත්‍ය
වැඩිමහල් දියණිය මලීෂා මියුසියස් විද්‍යාලයයෙන් අධ්‍යාපනය සම්පූර්ණ කළාය
දුආෂා දැනට Royal Institute හි ඉගෙනුම ලබයි
වෘත්තීය ජීවිතය
ඔහුගේ මංගල සිනමා අත්දැකීම 1994 දයා විමලවීර විසින් අධ්‍යක්ෂණය කරන ලද සුජාතා චිත්‍රපටය හරහා සිදුවිය
එතැන් සිට ඔහු බොහෝ නාට්‍යමය ටෙලිනාට්‍යවල විශේෂයෙන් ආදර සහාය චරිතවල රඟපෑවේය
ඔහු "ගොළු හදවත", "සත්පුර වැසියෝ", "සෙනෙහේවන්තයෝ", "සත් මහල", "සක්වළ ලිහිණියෝ", "සූරිය දරුවෝ" ඇතුළු ජනප්‍රිය කතාමාලා රැසක රඟපා ඇත
ඔහු 2006දී ආදායම් වාර්තා තැබූ අංජලිකා චිත්‍රපටය සමඟින් චිත්‍රපට අධ්‍යක්ෂණයට පිවිසියේය
මෙම චිත්‍රපටය දේශීය චිත්‍රපට උළෙලවලදී සම්මාන රැසක් දිනා ගත්තේය
ඔහු "අංජලිකා" හි ප්‍රධාන චරිතය සමඟ කොලිවුඩ් නිළි පූජා උමාශංකර් ශ්‍රී ලාංකේය චිත්‍රපට කර්මාන්තයට හඳුන්වා දුන්නේය
ඔහු සිය ප්‍රථම රූපවාහිනී කතාමාලාව ලෙස අධ්‍යක්ෂණය කළ "පුංචි වීරයෝ" ටෙලිනාට්‍ය ශ්‍රී ලාංකේය රූපවාහිනියේ සංධිස්ථානයක් බවට පත් විය
ඔහුගේ මීළඟ අධ්‍යක්ෂණය වන ඉන්දීය-ශ්‍රී ලංකා ඒකාබද්ධ නිෂ්පාදනයක් වන සඳ දිය සළු NFC හා රිද්ම පරිපථ සිනමාහල්වල සිනමාහල් 30කට ආසන්න සංඛ්‍යාවකට, දෙමළ සහ තෙළිඟු පිටපත් දහයක් සඳහා නිකුත් කිරීමට සැලසුම් කර තිබුණි
නමුත් බොහෝ ආරවුල් නිසා තිරගත වීම කල් යන ලදි
රංගනයන්

රිදී තිරය

අධ්‍යක්ෂණය කල ටෙලිනාට්‍ය
පුංචි වීරයෝ 1 හා 2
වස්සානේ හිරු ඇවිදින්
සඳ දිය අරණ
ටිකිරි හපන්නු 1 හා 2

සම්මාන
ඔහු රංගනය සහ අධ්‍යක්ෂණය යන දෙඅංශයෙන්ම දේශීය සිනමා උළෙලවල් සහ රූපවාහිනී උත්සවවලදී සම්මාන දිනා ඇත
සරසවිය සම්මාන උළෙල

|-
|| 2006 ||| අංජලිකා || ජනප්‍රියම නළුවා ||

සුමති සම්මාන

|-
|| 1998 ||| තිමිර පවුව || කුසලතා සම්මාන || 
|-
|| 2001 ||| පුංචි වීරයෝ || හොඳම නිර්මාණ අධ්‍යක්ෂක || 
|-
|| 2001 ||| ජනතා ඡන්දය || ජනප්‍රියම නළුවා || 
|-
|| 2002 ||| ජනතා ඡන්දය || ජනප්‍රියම නළුවා || 
|-
|| 2003 ||| ජනතා ඡන්දය || ජනප්‍රියම නළුවා || 
|-
|| 2004 ||| නන්නාදුනන්නී || හොඳම සහය නළුවා || 
|-
|| 2016 ||| රතු අහස || ජූරි සම්මාන ||

සිග්නිස් OCIC සම්මාන

|-
|| 2009 ||| අංජලිකා || හොඳම අධ්‍යක්ෂණය ||

දෙරණ සංගීත රූපරචනා සම්මාන

|-
|| 2008 ||| අංජලිකා || හොඳම දෘශ්‍ය චිත්‍රපට ගීතය ||

ස්ලිම් නීල්සන් ජනතා සම්මාන

|-
|| 2008 ||| අංජලිකා || ජනප්‍රියම චිත්‍රපටිය ||

හිරු රන් සිනමා සම්මාන

|-
|| 2014||| සෙනසුරු මාරුව || හොඳම නළුවා ||

දෙරණ සිනමා සම්මාන

|-
|| 2014||| සෙනසුරු මාරුව || හොඳම නළුවා ||

ආශ්‍රිත

බාහිර සබැඳි
චන්න පෙරේරා
අපි බැදලා අවුරුදු 17 - Channa Perera and Gayathri Dias
 Chat with Gayathri Dias 
හිතගියේ ගයාත්‍රිට විතරයි
- Channa perera
කුණුවලට මිනිස්සු රහ වැටෙනවා - Channa Perera
චන්නයි කෙල්ලෝ දෙන්නයි

ශ්‍රී ලාංකික නළුවෝ
ශ්‍රී ලාංකික අධ්‍යක්ෂවරු
සිංහල ජනයා
ඉලංගම් ශාස්ත්‍රයෙන් 1/3 ක් පමණ හැදෑරූ අයගෙන් දක්ෂ සටන්කරුවන් තෝරා ඔවුනට විශේෂ ඉලංගක්කාර පුහුණුව ලබාදී සාදාගන්නා පිරිසකි
මෙහිදී ශරීරයේ සඟවාගෙන යා හැකි අවිආයුද සමූහයක් පවතී
ඉලංගක්කාර කඩු සටන් සහ ඉලංගක්කාර දුනු හරඹ ඉතා ප්‍රවේශමෙන් පුහුණු විය යුතුය,මන්ද මෙම සටන් ක්‍රම පුහුණුවීමේදී සුළු වැරදීමක් හෝ සිදුවුවහොත් ප්‍රතිවාදියාගේ මරණය පවා සිදුවිය හැකි බැවිනි
මුඛ වාඩම  ඉලංගක්කාර නිල ඇඳුමේ එක් කොටසකි
ක්ෂණිකව පිනුම් කරණම් ගසමින් තමාගේ අනන්‍යතාවය පවා ප්‍රතිවාදියාට හෙළිනොකර සිතාගත නොහැකි අයුරින් වේගවත්ව සටන්කිරීමේ හැකියාවක් මොවුනට ඇත
තවද සතුරාට බරපතල ලෙස පහරදී ක්ෂණිකව පලායෑම ආදී කොටස් රාශියක් මෙම කොටසට ඇතුළත් වේ
හොඳින් පුහුණු කරවන ලද ඉලංගක්කාරයෙකු හට ලොව වෙනත් ඕනෑම සටන්කරුවෙකු සමඟ සටන්කොට පහසුවෙන් ජයගත හැක
අතීතයේදී පරදේසක්කාර රජෙකු රහසිගතව මරාදැමීම, සතුරු හමුදාවක් ක්ෂණිකව සමූලඝාතනය කිරීම වැනි විශේෂ කාර්යයන් සඳහා යන් ඉලංගක්කාරයන් යොදාගෙන ඇත
එමෙන්ම මිනිත්තුවකටත් වඩා අඩු කාලයකදී ඕනෑම කෙනෙකු සමඟ සටන්කොට ක්ෂණිකව මරණය ගෙනදීමට මොවුන් සමත් වේ
මොවුහු අතිශයින් මාරාන්තික හා බිහිසුණු නමුත් මනාව ඉවසීම හා හික්මීම ප්‍රගුණ කළ රට,ජාතිය හා ආගම වෙනුවෙන් පමණක් සටන් වදින දේශමාමකයෝ වෙති
හත්වන එඩ්වඩ් රජ () (1841 නොවැම්බර් 9 – 1910 මැයි 6) 1901 ජනවාරි 22 දින සිට සිය මරණය දක්වා ම එක්සත් රාජධානිය සහ බ්‍රිතාන්‍යය ඩොමිනියන වල රජු ද ඉන්දියාවේ අධිරාජ්‍යයා ද විය
රජවරු - එක්සත් රාජධානිය
සුගත් තිලකරත්න (1973 ජූලි 30) යනු ශ්‍රී ලංකාවේ, මීටර් 400 දිවීමේ ඉසව්ව නියෝජනය කල මළල ක්‍රීඩකයෙකි
1998 වසර ඔහුගේ හොඳම සමය සේ සැළකෙයි
තිලකරත්න විසින් මීටර් 400 දිවීමේ ඉසව්ව සඳහා වාර්ථා කල පෞද්ගලික හොඳම කාලය වූ තත්පර 44.61 වාර්ථා කිරීමට එම වසරේදී ඔහු සමත් විය
එසේම එම වසර තුල ජාත්‍යන්තර තරගාවලි ත්‍රිත්වයක පදක්කම් හිමිකර ගැනීමටද ඔහුට හැකිවිය (පහත වගුව)
2001 වසරේ ලෝක මළල ක්‍රීඩා ශූරතාවලියේදී අවසන් පූර්ව වටයට සුදුසුකම් ලබා ගැනීම, තිලකරත්නගේ හොඳම දස්කම ලෙස සැළකෙයි
ජයග්‍රහණ

බාහිර සබැඳි

ආශ්‍රිත

1973 උපත්
ක්‍රීඩක ක්‍රීඩිකාවෝ
දමයන්ති දර්ශා (1975 පෙබරවාරි 13) යනු ශ්‍රී ලංකාවේ, මීටර් 200 සහ මීටර් 400 දිවීමේ ඉසව්ව නියෝජනය කල මළල ක්‍රීඩිකාවකි
වයස අවුරුදු 16 දී, එනම් 1991 වර්ෂයේ කොළඹදී පැවැත්වූ දකුණු ආසියානු ක්‍රීඩා උළෙලේදී ඇය මීටර 100 දිවීමේ ඉසව්වේ නව වාර්ථාවක්ද සමගින් රන් පදක්කම දිනා ගත්තාය
එම වසරේම පැවැති ආසියානු කණිෂ්ඨ ශූරතාවලියේදී මීටර 100 දිවීමේ ඉසව්වේ රන් පදක්කමද දර්ශා දිනා ගත්තාය
1994 වසරේදී ජපානයේ හිරෝෂිමා හී පැවැති ආසියානු ක්‍රීඩා උළෙලේදී මීටර 200 දිවීමේ ඉසව්ව වෙනුවෙන් ඇය ලෝකඩ පදක්කම හිමි කරගත්තාය
චීන තායිපේ ක්‍රීඩිකාවක් වූ Wang Huei-Chen සහ සුසන්තිකා ජයසිංහ එම තරගයේ ඇයට ඉදිරියෙන් වූ දෙපල වූහ
2007 ජුලි මසදී, දර්ශා සිය මළල ක්‍රීඩා දිවියට සමුදෙන බව නිල වශයෙන් ප්‍රකාශ කර සිටියාය
ආශ්‍රිත

බාහිර සබැඳි

1975 උපත්
ක්‍රීඩක ක්‍රීඩිකාවෝ
මොහොට්ටි ආරච්චිලාගේ ශ්‍රියානි කුලවංශ ෆොන්සේකා (1970 මාර්තු 1) යනු ශ්‍රී ලංකාවේ, මීටර් 100 කඩුළු මතින් දිවීමේ ඉසව්ව නියෝජනය කල මළල ක්‍රීඩිකාවකි
මීටර් 100 කඩුළු මතින් දිවීමේ ඉසව්ව සඳහා ඇගේ හොඳම පෞද්ගලික කාලය වූ තත්පර 12.91, 1996 ඇට්ලන්ටා ගිම්හාන ඔලිම්පික් තරගාවලියේදී පිහිටුවන ලදී
ඇය කුරුණෑගල දිස්ත්‍රික්කයේ මැල්සිරිපුර, ග්‍රාමයේ හැදී වැඩුනාය
ආශ්‍රිත

බාහිර සබැඳි

1970 උපත්
ක්‍රීඩක ක්‍රීඩිකාවෝ
මංජුල කුමාර විජේසේකර (1984 ජනවාරි 30 මොරවකදී) යනු ශ්‍රී ලංකාවේ උස පැනීමේ ක්‍රීඩකයෙකි
ඔහුගේ හොඳම උස පැනීමේ වාර්ථාව වූ 2.27 ක උස ප්‍රමාණය, ශ්‍රී ලංකාවේ උස පැනීමේ ජාතික වාර්ථාව වෙයි
ආශ්‍රිත

බාහිර සබැඳි

1984 උපත්
චමින්ද ඉන්දික විජේකෝන් (1981 සැප්තැම්බර් 15) යනු ශ්‍රී ලංකාවේ මීටර් 1500 මැදි දුර දිවීමේ ඉසව්ව නියෝජනය කල මළල ක්‍රීඩකයෙකි
2011 ලෝක මළල ක්‍රීඩා ශූරතාවලියේදී ඔහු මීටර 1500 ඉසව්ව සඳහා නව ශ්‍රී ලංකා වාර්ථාවක් පිහිටුවීමට සමත් විය
ආශ්‍රිත

බාහිර සබැඳි

1981 උපත්
අනුරාධපුරය මැතිවරණ දිස්ත්‍රික්කය යනු ශ්‍රී ලංකාවේ 1978 ආණ්ඩුක්‍රම ව්‍යවස්ථාව විසින් ශ්‍රී ලංකාවේ සැදුණු  බහු-මන්ත්‍රී මැතිවරණ දිස්ත්‍රික්ක 22 අතුරින් එකකි
උතුරු මැද පළාතේ පිහිටි  අනුරාධපුරය පරිපාලන දිස්ත්‍රික්කය හා සමග මෙම මැතිවරණ දිස්ත්‍රික්කය සමීපවර්තී වෙයි
වර්තමානයෙහිදී  ශ්‍රී ලංකාවේ පාර්ලිමේන්තුවෙහි මන්ත්‍රීවරුන් 225 අතුරින් 9 දෙනෙකු මෙම දිස්ත්‍රික්කය විසින් තෝරා පත් කරනු ලබන අතර 2010 දී එහි ලියාපදිංචි ඡන්දදායකයන් 579,261 සිටියහ
1982 ජනාධිපතිවරණය
1982 ඔක්තොම්බර් 20 දිනදී පැවැත්වුණු 1වන ජනාධිපතිවරණයෙහිදී මෙම දිස්ත්‍රික්කය සඳහා ප්‍රතිඵලය
1988 ජනාධිපතිවරණය

1988 දෙසැම්බර් 19 දිනදී පැවැත්වුණු 2වන ජනාධිපතිවරණයෙහිදී මෙම දිස්ත්‍රික්කය සඳහා ප්‍රතිඵලය
1989 පාර්ලිමේන්තු මහා මැතිවරණය
1989 පෙබරවාරි 15 දිනදී පැවැත්වුනු 9වන පාර්ලිමේන්තු මැතිවරණයෙහිදී මෙම දිස්ත්‍රික්කය සඳහා ප්‍රතිඵලය
දිසානායක මුදියන්සේලාගේ ආරියදාස (එජාප), 27,724 මනාප ඡන්ද (මඡ)
අධිකාරි මුදියන්සේලාගේ සෝමපාල අධිකාරි (එජාප), 25,617 මඡ
කුලතුංග දිසානායක මුදියන්සේලාගේ චන්ද්‍රසෝම බණ්ඩාර (එජාප), 25,541 මඡ
ජනක් මහේන්ද්‍ර අධිකාරි (ශ්‍රීලනිප), 22,568 මඡ
තේමිය ලොකු බණ්ඩාර හුරුල්ලේ (එජාප), 20,392 මඡ
ලාල් ධර්මප්‍රිය ගමගේ (එජාප), 20,189 මඡ
කිරි බණ්ඩා රත්නායක (ශ්‍රීලනිප), 18,040 මඡ
සහ බර්ටි ප්‍රේමලාල් දිසානායක (ශ්‍රීලනිප), 16,200 මඡ
1993 පළාත් සභා මැතිවරණය
1993 මැයි 17 දිනදී පැවැත්වුනු, 2වන උතුරු මැද පළාත් සභා මැතිවරණයෙහිදී මෙම දිස්ත්‍රික්කය සඳහා ප්‍රතිඵලය
1994 පාර්ලිමේන්තු මහා මැතිවරණය
1994 අගෝස්තු 16 දිනදී පැවැත්වුනු 10වන පාර්ලිමේන්තු මැතිවරණයෙහිදී මෙම දිස්ත්‍රික්කය සඳහා ප්‍රතිඵලය
බර්ටි ප්‍රේමලාල් දිසානායක (පොපෙ), 78,792 මනාප ඡන්ද (මඡ)
කුලතුංග දිසානායක මුදියන්සේලාගේ චන්ද්‍රසෝම බණ්ඩාර (එජාප), 66,538 මඡ
පුංචි බණ්ඩා දිසානායක (පොපෙ), 46,756 මඡ
අප්පුහාමිගේ හේරත් බණ්ඩා සේමසිංහ (පොපෙ), 45,256 මඡ
තිස්ස කරලියැද්ද (පොපෙ), 44,849 මඡ
අධිකාරි මුදියන්සේලාගේ සෝමපාල අධිකාරි (එජාප), 44,650 මඡ
දොන් සයිමන් රාලලාගේ ශාන්ත ප්‍රේමරත්න (පොපෙ), 43,167 මඡ
සහ පී. හැරිසන් (එජාප), 34,666 මඡ
1994 ජනාධිපතිවරණය 
1994 නොවැම්බර් 9 දිනදී පැවැත්වුණු 3වන ජනාධිපතිවරණයෙහිදී මෙම දිස්ත්‍රික්කය සඳහා ප්‍රතිඵලය
1999 පළාත් සභා මැතිවරණය
1999 අප්‍රේල් 6 දිනදී පැවැත්වුනු, 3වන උතුරු මැද පළාත් සභා මැතිවරණයෙහිදී මෙම දිස්ත්‍රික්කය සඳහා ප්‍රතිඵලය
1999 ජනාධිපතිවරණය
1999 දෙසැම්බර් 21 දිනදී පැවැත්වුණු 4වන ජනාධිපතිවරණයෙහිදී මෙම දිස්ත්‍රික්කය සඳහා ප්‍රතිඵලය
2000 පාර්ලිමේන්තු මහා මැතිවරණය
2000 ඔක්තොම්බර් 10 දිනදී පැවැත්වුනු 11වන පාර්ලිමේන්තු මැතිවරණයෙහිදී මෙම දිස්ත්‍රික්කය සඳහා ප්‍රතිඵලය
දුමින්ද දිසානායක (පොපෙ), 83,949 මනාප ඡන්ද (මඡ)
තිස්ස කරලියැද්ද (පොපෙ), 48,360 මඡ
පී. හැරිසන් (එජාප), 45,834 මඡ
චන්ද්‍රානි බණ්ඩාර ජයසිංහ (එජාප), 41,874 මඡ
ඩබ්. බී. ඒකනායක (එජාප), 41,461 මඡ
දොන් සයිමන්රාලලාගේ ශාන්ත ප්‍රේමරත්න (පොපෙ), 35,800 මඡ
අප්පුහාමිගේ හේරත් බණ්ඩා සේමසිංහ (පොපෙ), 35,090 මඡ
සහ පුංචි බණ්ඩා දිසානායක (පොපෙ), 33,738 මඡ
‍

2001 පාර්ලිමේන්තු මහා මැතිවරණය
2001 දෙසැම්බර් 5 දිනදී පැවැත්වුනු 12වන පාර්ලිමේන්තු මැතිවරණයෙහිදී මෙම දිස්ත්‍රික්කය සඳහා ප්‍රතිඵලය
දුමින්ද දිසානායක (පොපෙ), 76,088 මනාප ඡන්ද (මඡ)
පී. හැරිසන් (එජාපෙ), 69,878 මඡ
චන්ද්‍රානි බණ්ඩාර ජයසිංහ (එජාපෙ), 54,969 මඡ
ඩබ්. බී. ඒකනායක (එජාපෙ), 51,373 මඡ
එස්. එම්. චන්ද්‍රසේන (පොපෙ), 38,090 මඡ
ලාල් ධර්මප්‍රිය ගමගේ (එජාපෙ), 36,609 මඡ
තිස්ස කරලියැද්ද (පොපෙ), 35,608 මඡ
සහ කේ. ඩී. ලාල්කාන්ත (ජවිපෙ), 4,304 මඡ
2004 පාර්ලිමේන්තු මහා මැතිවරණය
2004 අප්‍රේල් 2 දිනදී පැවැත්වුනු 13වන පාර්ලිමේන්තු මැතිවරණයෙහිදී මෙම දිස්ත්‍රික්කය සඳහා ප්‍රතිඵලය
කේ. ඩී. ලාල්කාන්ත (එජනිස-ජවිපෙ), 114,319 මනාප ඡන්ද (මඡ)
ආර්. පී. ඒ. රණවීර පතිරණ (එජනිස-ජවිපෙ), 103,086 මඡ
දුමින්ද දිසානායක (එජනිස-ශ්‍රීලනිප), 72,710 මඡ
පී. හැරිසන් (එජාපෙ-එජාප), 60,777 මඡ
එස්. එම්. චන්ද්‍රසේන (එජනිස-ශ්‍රීලනිප), 56,651 මඡ
චන්ද්‍රානි බණ්ඩාර ජයසිංහ (එජාපෙ-එජාප), 49,471 මඡ
තිස්ස කරලියැද්ද (එජනිස-ශ්‍රීලනිප), 40,933 මඡ
සහ ඩබ්. බී. ඒකනායක (එජාපෙ-එජාප), 38,183 මඡ
2004 පළාත් සභා මැතිවරණය
2004 ජූලි 10 දිනදී පැවැත්වුනු, 4වන උතුරු මැද පළාත් සභා මැතිවරණයෙහිදී මෙම දිස්ත්‍රික්කය සඳහා ප්‍රතිඵලය
බර්ටි ප්‍රේමලාල් දිසානායක (එජනිස), 79,936 මනාප ඡන්ද (මඡ)
එම්. ජයරත්න (එජනිස), 62,641 මඡ
අනුර දිසානායක (එජනිස), 35,515 මඡ
අරුණ දිසානායක (එජනිස), 34,481 මඡ
එන්. රෝහණ පුෂ්පකුමාර (එජනිස), 32,493 මඡ
එස්. සී. මුතුකුමාරණ (එජනිස), 25,632 මඡ
මනෝදර ගෙදර කීර්තිසිංහ විජේරත්න (එජාප), 24,864 මඡ
කිදගලගම හේතුහාමිගේ නන්දසේන (එජනිස), 24,054 මඡ
ගමගේ වීරසේන (එජනිස), 23,692 මඡ
ලක්ෂ්මන් ජයවර්ධන (එජනිස), 23,359 මඡ
කපුරුබණ්ඩා දිසානායකගේ සුනිල් දිසානායක (එජාප), 19,513 මඡ
ටී. එම්. ආර්. සිරිපාල (එජනිස), 17,000 මඡ
අප්පුහාමිගේ හේරත් බණ්ඩා සේමසිංහ (එජනිස), 16,639 මඡ
අධිකාරි රානි (එජාප), 15,450 මඡ
ගුණරත්න සුසිල් (එජනිස), 15,264 මඡ
අබේසිංහ මුදියන්සේලාගේ රන්බණ්ඩා අබේසිංහ (එජාප), 15,182 මඡ
ආර්. බී. ඥානතිලක (එජනිස), 15,164 මඡ
අනිල් රත්නායක (එජාප), 13,441 මඡ
ඇලෝසියස් සුනිල් චාල්ස් ප්‍රනාන්දු (එජාප), 13,124 මඡ
පුංචි බණ්ඩා දිසානායක (එජනිස), 12,833 මඡ
සහ ඒ. නේ
රවුත්තාර් නෙයිනා මුහම්මදු (ශ්‍රීලමුකො), 7,558 මඡ
2005 ජනාධිපතිවරණය 
2005 නොවැම්බර 17 දිනදී පැවැත්වුණු 5වන ජනාධිපතිවරණයෙහිදී මෙම දිස්ත්‍රික්කය සඳහා ප්‍රතිඵලය
2008 පළාත් සභා මැතිවරණය
2008 අගෝස්තු 23 දිනදී පැවැත්වුනු, 5වන උතුරු මැද පළාත් සභා මැතිවරණයෙහිදී මෙම දිස්ත්‍රික්කය සඳහා ප්‍රතිඵලය
2010 ජනාධිපතිවරණය 
2010 ජනවාරි 26 දිනදී පැවැත්වුණු 6වන ජනාධිපතිවරණයෙහිදී මෙම දිස්ත්‍රික්කය සඳහා ප්‍රතිඵලය
2010 පාර්ලිමේන්තු මහා මැතිවරණය 
2010 අප්‍රේල් 8 දිනදී පැවැත්වුනු 14වන පාර්ලිමේන්තු මැතිවරණයෙහිදී මෙම දිස්ත්‍රික්කය සඳහා ප්‍රතිඵලය
එස්. එම්. චන්ද්‍රසේන (එජනිස-ශ්‍රීලනිප), 112,644 මනාප ඡන්ද (මඡ)
දුමින්ද දිසානායක (එජනිස-ශ්‍රීලනිප), 101,384 මඡ
තිස්ස කරලියැද්ද (එජනිස-ශ්‍රීලනිප), 55,017 මඡ
අසංක ෂෙහාන් සේමසිංහ (එජනිස), 46,115 මඡ
සරත් චන්ද්‍රසිරි මුතුකුමාරණ (එජනිස), 44,645 මඡ
ඩබ්. බී. ඒකනායක (එජනිස), 40,634 මඡ
චන්ද්‍රානි බණ්ඩාර ජයසිංහ (එජාපෙ-එජාප), 29,884 මඡ
පී. වීරකුමාර දිසානායක (එජනිස), 27,102 මඡ
සහ පී. හැරිසන් (එජාපෙ-එජාප), 24,675 මඡ
2012 පළාත් සභා මැතිවරණය
2012 සැප්තැම්බර් 08 දිනදී පැවැත්වුනු, 6වන උතුරු මැද පළාත් සභා මැතිවරණයෙහිදී මෙම දිස්ත්‍රික්කය සඳහා ප්‍රතිඵලය
එස්.එම්.රංජිත් (එජනිස), 105,232 මනාප ඡන්ද (මඡ)
බර්ටි ප්‍රේමලාල් දිසානායක (එජනිස), 95,027 මඡ
දොන් චන්දිම ගමගේ (එජාප), 32,919 මඡ
අප්පුහාමිගේ හේරත් බණ්ඩා සේමසිංහ (එජනිස), 30,912 මඡ
අධිකාරි ජනක් මහේන්ද්‍ර (එජනිස), 29,936 මඡ
කල්‍යාණවතී විජයරත්න කරලියැද්ද (එජනිස) 27,334 මඡ
කිදගලගම හේතුහාමිගේ නන්දසේන (එජනිස), 24,329 මඡ
රත්නායක මුදියන්සේලාගේ ප්‍රසන්න කුමාර මහින්දරත්න (එජාප), 21,544 මඡ
අරුණ බුද්ධික ගුණසේකර (එජාප), 20,926 මඡ
අනිල් රත්නායක (එජාප), 20,381 මඡ
තෙන්නකෝන් මුදියන්සේලාගේ රන්හාමිගේ සිරිපාල (එජනිස), 19,763 මඡ
එම්. හේරත් බණ්ඩා (එජනිස), 17,806 මඡ
රෝහණ බණ්ඩාර විජේසුන්දර මුදියන්සේලාගේ (එජාප), 17,645 මඡ
පී.බී. කුමාර (එජනිස), 17,090 මඡ
උපාලි විජේකෝන් මුදියන්සේලාගේ (එජනිස), 16,148 මඡ
අමරතුංග දිසානායක මුදියන්සේලාගේ (එජාප), 16,081 මඡ
ගමගේ වීරසේන (එජනිස), 15,405 මඡ
කාරියවසම් පතිරණගේ සරත් කුමාරසිරි (එජනිස), 15,329 මඡ
පකීර් සහීදු (එජාප), 14,757 මඡ
වන්නිසේකරගේ කරුණාරත්න සරත් ඉලංගසිංහ (එජනිස), 14,518 මඡ
හේරත් මුදියන්සේලාගේ වසන්ත සමරසිංහ (ජවිපෙ), 2,134 මඡ
ආශ්‍රිත

මැතිවරණ දිස්ත්‍රික්ක - ශ්‍රී ලංකා
අනුරාධපුර
අනෝමා ගමගේ යනු,  ශ්‍රී ලාංකික දේශපාලනඥවරියක සහ, ශ්‍රී ලංකාවේ පාර්ලිමේන්තුවේ මන්ත්‍රීවරියක වෙයි
ආශ්‍රිත

ජීවත්වන්නෝ
සිංහල ජනයා
ශ්‍රී ලාංකික බෞද්ධයෝ
පේරාදෙණිය විශ්වවිද්‍යාලයේ උපාධිධර ලැයිස්තුව
ශ්‍රී ලාංකික දේශපාලනඥයෝ
එක්සත් ජාතික පක්ෂ දේශපාලනඥයෝ
ශ්‍රී ලංකාවේ 14වන පාර්ලිමේන්තුවෙහි මන්ත්‍රීවරු
1982 දෙසැම්බර් 22 දිනදී, 1982 ශ්‍රී ලාංකික ජාතික ජනමත විචාරණය පවත්වන ලද්දේ,  පාර්ලිමේන්තුවෙහි ආයු කාලය වසර 6 කින් දිගු කිරීමේ විකල්පය ශ්‍රී ලංකාවේ ජනතාව වෙත ලබා දෙනු සඳහාය
එය පළමුවන මෙන්ම, මෙතෙක් ශ්‍රී ලංකාවේ පැවැත්වුණු එකම ජාතික ජනමත විචාරණය වෙයි
1982 ඔක්තොම්බර් මාසයේදී, සය-වසරක නව නිල කාලයකට ජනාධිපති ලෙසින් තේරී පත්වූ, ජනාධිපති   ජේ. ආර්. ජයවර්ධන විසින්, මෙම ජනමත විචාරණය කැඳවන ලදි
1983 අගෝස්තු මාසයේදී, එවකට පැවති පාර්ලිමේන්තුව කල් ඉකුත් වීමට නියමිතව තිබියදී, ජයවර්ධන මහතා මුහුණ දුන් ගැටළුව වූයේ, සාමාන්‍ය ලෙසින් මහා මැතිවරණයන් පැවැත්වුවහොත්, ඔහුගේ පාලක  එක්සත් ජාතික පක්ෂය විසින් පාර්ලිමේන්තුව තුල භූක්තිවිඳිමින් සිටි අතිමහත් සුපිරි-බහුතරය අහිමි වීමේ අවදානමයි
ඔහු එබැවින්, පාර්ලිමේන්තුවෙහි අවයවයන් නොවනස්ව තබමින්, එහි ආයු කාලය දික් කිරීම සඳහා ජනමත  විචාරණයක් යෝජනා කල අතර, එමගින් එක්සත් ජාතික පක්ෂය විසින් එහි තුනෙන්-දෙකක පාර්ලිමේන්තු බහුතරය පවත්වාගෙන යෑමට ඉඩ සලස්වා ගැනීමට සිතීය
ඔහු ඇරඹූ වැඩසටහන් නිම කිරීමට, එවිට පැවති පාර්ලිමේන්තුව දිගටම පැවතීම අවශ්‍ය බව ජනාධිපති ජයවර්ධන කියා සිටි අතර, එබැවින් එහි වාරය දිගුකිරීමට ජනමත විචාරණය යෝජනා කලේය
ජයවර්ධන මහතාගේ  ඒකාධිපතිමය  පියවරක් ලෙසින් මෙම ජනමත  විචාරණය විග්‍රහ කල විපක්ෂ දේශපාලන පක්ෂ විසින් ජනමත  විචාරණයට දැඩි ලෙසින් විරුද්ධ වෙමින් ජනමත  විචාරණය හරහා පාර්ලිමේන්තුවේ යෝජිත දිගුව පරාජය කිරීමට දැඩි ප්‍රයත්නයක යෙදුනහ
මැතිවරණයෙහිදී, ඡන්දදායකයන් වෙත ඉදිරිපත් කෙරුණේ පාර්ලිමේන්තුවෙහි ආයුකාලය දිගු කර ලීම සඳහා යෝජනාවක් වන අතර,  “ඔව්” ලෙසින් හෝ  “නැහැ” ලෙසින් ඡන්දය ප්‍රකාශ කරන මෙන් ඉල්ලා සිටිණි
මෙහිදී 'ඔව්' යන්න දැක්වීමට කලගෙඩියක'සලකුනක් ද'නැත යන්න දැක්වීමට ලාම්පුවක සලකුනක් ද යොදාගෙන ඇත
ප්‍රකාශිත ඡන්ද අතුරින් 54 ප්‍රතිශතයක්, පාර්ලිමේන්තුවෙහි ආයු කාලය දිගු කිරීමට කැමැත්ත පල කළහ
එබැවින්, පැවැති පාර්ලිමේන්තුව, 1983 අගෝස්තු මස සිට බල පවත්වන පරිදී,  තවද වසර හයකින් දිගු කෙරුණු අතර,  1989 මහා මැතිවරණය පැවැත්වෙන තුරු සක්‍රීයව පැවතිණි
පසුබිම
නිදහස ලැබීමෙහි සිට, ශ්‍රී ලංකාවට නායකත්වය සැපයුවේ එක්සත් ජාතික පක්ෂය, ශ්‍රී ලංකා නිදහස් පක්ෂය, හෝ මෙම පක්ෂ දෙකෙන් එකක් විසින් මෙහෙයවුනු සභාග රජයන් විසිනි
සිරිමාවෝ බණ්ඩාරනායක මහත්මිය විසින් නායකත්වය සැපයුණු, ශ්‍රී ලංකා නිදහස් පක්ෂය, 1970 මහා මැතිවරණයේදී වසර-5 ක ජන වරමක් ලැබුවේ, ආණ්ඩුක්‍රම ව්‍යවස්ථාමය සංශෝධන සම්මත කරලීමට හැකි වන පරිදී තුනෙන්-දෙකක සුපිරි-බහුතරයක් පාර්ලිමේන්තුව තුල දිනා ගනිමිනි
බණ්ඩාරනායක මහත්මිය විසින්, 1972දී,  ශ්‍රී ලංකාවේ ආණ්ඩුක්‍රම ව්‍යවස්ථාව වෙනස් කල අතර, එසේ කිරීමේදී ඒකපාර්ශවිකව පාර්ලිමේන්තු ආයු කාලය වසර 2කින් දිගු කලේ  1977 දක්වාය
1977 වන විට, ශ්‍රිලනිප රජය අතිශයින් ජන අප්‍රසාදයට ලක්වී තිබුණු අතර, ජේ. ආර්. ජයවර්ධන මහතා නායකත්වය හෙබවූ එක්සත් ජාතික පක්ෂය විසින් විශාල බහුතරයක් සහිතව 1977 මහා මැතිවරණය දිනා ගත්තේ, පාර්ලිමේන්තුවෙහි ආසන 168 අතුරින් ආසන අතුරින් -- හයෙන්-පහකට කිට්ටු සංඛ්‍යාවක් වන-- 140 ක්  දිනා ගනිමිනි
ශ්‍රීලනිප දිනාගත්තේ ආසන 8 ක් පමණක් වන අතර, ශ්‍රී ලංකාවේ උතුරු හා නැගෙනහිර  දෙමළ බහුතරයක් සහිත ප්‍රදේශ වල ඡන්ද පදනමෙන් පමණක් ආසන 18 ක් දිනාගත් දෙමළ එක්සත් විමුක්ති පෙරමුණ පසුපසින්, පාර්ලිමේන්තුව තුල තුන්වන විශාල පක්ෂය බවට පත් විය
ජයග්‍රහණයෙන් අනතුරුව, එජාප විසින් පාර්ලිමේන්තුව තුල ඔවුන්ගේ තුනෙන්-දෙකක බහුතරය භාවිතා කරමින්, විධායක ජනාධිපති තනතුරක් එක් කල හා, මන්ත්‍රීවරුන් 225 ක් දක්වා විස්තාරණය කල පාර්ලිමේන්තුවට මන්ත්‍රීවරුන් තෝරා පත් කිරීමට සමානුපාතික නියෝජන ක්‍රමයක් හඳුන්වා  දුන්, නව ආණ්ඩුක්‍රම ව්‍යවස්ථාවක් සම්මත කර ගත් අතර, තෝරා පත් වන ජනාධිපතිවරුන්ගේ සහ පාර්ලිමේන්තු වල ආයු කාලයන්, තේරී පත්වන දිනයෙහි සිට වසර 6 ක් දක්වා දිගු කර ගති
1978දී, ශ්‍රී ලංකාවේ ජනාධිපති ලෙසින්  තමන් නම් කර ගත් ජයවර්ධන මහතා, බටහිර-ලැදි විදේශ ප්‍රතිපත්තියක් සහ නිදහස් ව්‍යවසාය ක්‍රමයක් ඉදිරිපත් කිරීම තුලින් සිදු කෙරෙන ආර්ථික සංවර්ධනයක් පොරොන්දු විය
මින් අනතුරුව, ශ්‍රී ලංකාවේ ජනාධිපතිවරයෙකු පත් කර ගැනුමට පළමු සෘජු ඡන්දය පැවතියේ 1982දී වන අතර, ජනාධිපති ජයවර්ධන විසින් ප්‍රකාශිත ඡන්ද වලින් 52% ලබා ගති
අගමැතිනිය ලෙසින් ඇයගේ ධූර කාලයේදී බලය අනිසි ලෙසින් භාවිතා කිරීමේ චෝදනාව මත 1980දී ඇයගේ  සිවිල් අයිතිවාසිකම් අහිමි කිරීම නිසා, හිටපු අග්‍රාමාත්‍යය සිරිමාවෝ බණ්ඩාරනායක මහත්මියට මෙම මැතිවරණයෙහිදී තරග වැදීමට නොහැකි විය
එමනිසා, ශ්‍රීලනිප අපේක්ෂකයා වශයෙන්, එතරම් ප්‍රකට නොවූ හෙක්ටර් කොබ්බෑකඩුව ඉදිරිපත් කොට,ජනමතයෙන් 35% ලබාගැනුමට ඔහු සමත් විය
වසර 30 කින් පසුව, බලයේ සිටි පක්ෂයක් ශ්‍රී ලංකාවේ ජාතික මැතිවරණයක් දිනා ගැනුමට සමත් වූ ප්‍රථම අවස්ථාව වශයෙන් මෙය සටහන් විය
ඒ වන විට, මෙවැන්නක් සිදුවී තිබූ පළමු අවස්ථාව වූයේ,  ඩී.එස්. සේනානායක මහතා විසින් මෙහෙයවුනු එක්සත් ජාතික පක්ෂය විසින්, 1952 මහා මැතිවරණය ජයග්‍රහණය කිරීමය
විධායක ජනාධිපති වශයෙන්, රජයේ ප්‍රතිපත්ති නිශ්චය කිරීමේ මහත් බලයක් ජයවර්ධන මහතා සතුව  තිබුණි
කෙසේවෙතත්, අයවැය සම්මත කරවාගැනුමට සහ ප්‍රධාන ආර්ථික තීරණ සඳහා පාර්ලිමේන්තුවේ අනුමැතිය ඔහු හට අවශ්‍ය විය
එබැවින්, ඔහුගේ ජයග්‍රහණයේ සීමාන්තිකය, එජාපය වෙත ගැටළුවක් ඇති කර ලීය
නව ආණ්ඩුක්‍රම ව්‍යවස්ථාව යටතේ, මහා මැතිවරණය පැවැත්වීමට නියමිතව තිබූ අවස්ථාවක, ඔවුන් දැන සිටියේ, ජනාධිපතිවරණය වැනි ප්‍රතිඵලයක් විසින්, පක්ෂය භුක්ති විඳිමින් සිටි සුපිරි බහුතරය අහිමිවන බවයි. 1982 වන විට, අතුරු මැතිවරණ ගණනාවක ප්‍රතිඵලයක් වශයෙන්, තවත් ආසන දෙකක් එක් කර ගෙන ආසන 142 හිමි කර ගෙන තිබූ එජාප, ආණ්ඩුක්‍රම ව්‍යවස්ථාමය සංශෝධන සම්මතය සඳහා අවශ්‍යව තිබු තුනෙන් දෙකක බහුතරය අභිබවා සිටියහ
මාධ්‍යය ඉදිරියේ ජයවර්ධන මහතා පිළිගෙන තිබුණේ, විස්තීරණය කරනු ලැබූ පාර්ලිමේන්තුව සඳහා පැවැත්වෙන මැතිවරණයකදී, ශ්‍රී ලංකා නිදහස් පක්ෂය අවම වශයෙන් ආසන 60 ක් හෝ දිනා ගන්නා බවත්, එවැනි හැකියාවක් ඔහු පවසන පරිදී  රටට ව්‍යසනකාරී බවත්ය
මූලික පියවර 

එජාපයෙහි පාර්ලිමේන්තු සුපිරි-බහුතරය පවත්වාගෙන යෑමට, සෘජු මැතිවරණ නොපවත්වා, පාර්ලිමේන්තුවේ ආයු කාලය දීර්ඝ කිරීමට ජයවර්ධන මහතා තීරණය කලේය
මෙය සිදු කිරීම සඳහා, පාර්ලිමේන්තුවේ තුනෙන්-දෙකකට වඩා කොටසක සහයෝගය ලබා ගැනීමට රජයට අවශ්‍යවූ අතර, ජාතික ජනමත  විචාරණයක් තුලින් ජනතාවගේ අනුමැතිය මෙම දීර්ඝ කිරීම වෙත ලබා ගැනුමටද ජයවර්ධන මහතා තීරණය කලේය
එහි පළමු පියවර වශයෙන්, 1989 අගෝස්තු 4 දින දක්වා බල පවත්වන පරිදී, පාර්ලිමේන්තුවේ ආයු කාලය සය වසරකින් දිගු කිරීම යෝජනා කරමින්, රජය විසින් ආණ්ඩුක්‍රම ව්‍යවස්ථාවට 4වන සංශෝධනය ඉදිරිපත් කලේය
මෙම පණත ආණ්ඩුක්‍රම ව්‍යවස්ථාවට අනුකූල බව, ශ්‍රේෂ්ඨාධිකරණය විසින් තීරණය කිරීමේදී, විනිශ්චය මණ්ඩලය 4-3 ලෙසින් බෙදී සිටියහ
විනිශ්චය විසින් දක්වා සිටියේ "මෙම අධිකරණයෙහි බහුතරය අදහස් කරනුයේ, පළමු පාර්ලිමේන්තුවේ වාර කාලය, යෝජිත පරිදී දිගු කර හැක්කේ (මෙසේ නම් පමණි) 83 ඡේදය ප්‍රකාර (පාර්ලිමේන්තුවෙහිදී) විශේෂ බහුතරයක් සහිතව සම්මත කර ගැනීමෙන් සහ ජනමත  විචාරණයක් තුල ජනතාවගේ අනුමැතියට පාත්‍ර කිරීමෙනි
"

පසුව,  1982 නොවැම්බර් 5 දිනදී, මෙම පණත පාර්ලිමේන්තුවට ඉදිරිපත් කෙරිණි
පාර්ලිමේන්තු සභා ගර්භයෙහි සිටි සියළු එජාප මන්ත්‍රීවරු පණතට පක්ෂව ඡන්දය ප්‍රකාශ කළහ
ශ්‍රීලනිපයෙහි  මෛත්‍රීපාල සේනානායක සහ හලීම් ඉෂාක් යන මන්ත්‍රීවරුද පණතට පක්ෂව ඡන්දය ප්‍රකාශ කළහ
1975 දී පාර්ලිමේන්තුව වසර දෙකකින් දීර්ඝ කිරීමට සහාය පලකිරීමට තමන් පෙරදී ක්‍රියා කල බැවින්, මෙම සංශෝධනයට විරුද්ධ වීමට සදාචාරාත්මක අයිතියක් තමන් හට නොමැති බව සේනානායක මහතා පාර්ලිමේන්තුව වෙත ප්‍රකාශ කර සිටියේය
තම පක්ෂය පණතට විරුද්ධ වන බවට ප්‍රධාන විරුද්ධ පක්ෂයවූ දෙමළ එක්සත් විමුක්ති පෙරමුණෙහි නායක අප්පාපිල්ලෙයි අමිර්තලිංගම් ප්‍රකාශ කර සිටියද, දෙඑවිපෙ පක්ෂයෙහි සියළු මන්ත්‍රීවරු ඡන්දය දීමෙන් වැලකී සිටියහ
පණතට විරුද්ධව ඡන්ද ප්‍රකාශ කෙරුණේ, ශ්‍රීලනිප පක්ෂයෙහි ලක්ෂ්මන් ජයකොඩි, අනුර බණ්ඩාරනායක සහ ආනන්ද දසනායක වෙතින් සහ  කොමියුනිස්ට් පක්ෂයෙහි මන්ත්‍රීවරයෙකුවූ සරත් මුත්තෙට්ටුවගම වෙතින් පමණි
අවශ්‍යව තිබූ තුනෙන්-දෙකක බහුතරය පහසුවෙන් පසු කරමින් පණත සම්මත වූයේ, පක්ෂව ඡන්ද 142 ක් සහ විරුද්ධව ඡන්ද සතරක් ලබමිනි
ආශ්‍රිත

බාහිර සබැඳි 
ශ්‍රී ලංකා රෙෆරන්ඩම් ඇක්ට් නම්බර් 7 ඔෆ් 1981

ශ්‍රී ලංකාවේ දේශපාලනය
ශ්‍රී ලංකාවේ මැතිවරණ
ආසියාවේ1982 මැතිවරණ
බ්‍රිතාන්‍ය ලංකාවේ මුල්ම ව්‍යවස්ථාදායක සභා මැතිවරණය  1911 වසරෙහිදී පැවැත්විණි
ආසන සතරක් සඳහා තෝරා පත් තරගනු ලැබූ අතර, සෙස්ස  ආණ්ඩුකාරවරයා විසින් පත් කෙරිණි
ග්‍රාමීය සහ නගරබද වැසියන් සඳහා නව ආසන දෙක වෙනුවෙන් (පෙරදී මෙම ප්‍රදේශ නියෝජනය වන පරිදී ආණ්ඩුකාරවරයා විසින් මන්ත්‍රීවරුන් තිදෙනෙකු පත් කරන ලදි) එක් එක් ආසනයක් සඳහා ඉදිරිපත්වී තිබුණේ එක් අපේක්ෂකයෙක් බැගින් වූ අතර, "උගත්" ලාංකිකයන් සඳහා වූ ආසන දෙක සඳහා පැවති තරගයෙහිදී, ජයග්‍රහණය කල අපේක්ෂකයන් දෙදෙනම විශාල පරතර සහිතව ජයග්‍රහණය කලහ
ආශ්‍රිත

ආසියාවෙහි 1911 දි පැවැති මැතිවරණ
ක්‍රි
ව. 1911
මහා මැතිවරණ - ශ්‍රී ලංකා
බ්‍රිතාන්‍ය ලංකාව
Arrow යනු ලේඛකයා/ නිෂ්පාදකයන් Greg Berlanti, Marc Guggenheim සහ Andrew Kreisber විසින් නිර්මාණය කරන ලද ඇමරිකානු රුපවාහිනී නාට්‍ය මාලාවකි
එය DC COMICSහි Mort Weisinger සහ George Papp විසින් නිර්මාණය කරන ලද "ග්‍රීන් ඇරෝ" නම් චරිතය පාදක කරගෙන තැනුවකි
එය උතුරු ඇමෙරිකාවේ CW නාලිකාවේ 2012 ඔක්තෝබර් 10 දින සිටද, ජාත්‍යන්තර වශයෙන් 2012 අවසාන බාගය‍ේදී ද විකාශනය ආරම්භ කෙරිණි
මූලික වශයෙන් Vancouver, British Colombia, Canada හිදී රූගත කරන ලද, සතුරු දූපතක පස් වසරක් අතරමං වී සිට නැවත නිවසට පැමිණ, දුන්න සහ ඊතලය ආයුධ ලෙස ය‍ොදා ගනිමින් අපරාධ සහ දූෂණ වලට එරහෙිව රහසිගත පුද්ගලයෙකු ලෙස සටන් කරන Stephen Amell රංගනයෙන් දායක වන Oliver Queen නැමැති බිලියනපති සෙල්ලක්කාර තරුණයෙකු වටා කතා මාලාව ගලා යයි
සිව්වන දිගහැරුම ත‍ෙක්, comic books වල සඳහන් වන "Green Arrow" නමැති අන්වර්ථ නාමයෙන් Queen ප‍ෙනී න‍ොසිටියි
Green Arrow චරිතය ම‍ෙන්ම අන‍ෙකුත් DC Comics Universe චරිත ද නව මුහුණුවරකින් මෙම කතා මාලාව තුළ දක්නට ලැබේ
Oliver Queen/ Green  Arrow චරිතය මීට ප්‍රථමයෙන් වර්ෂ 2006 සිට 2011 දක්වා විකාශය කෙරුණු Smallville රූපවාහිනී නාට්‍ය මාලාවට ඇතුළත් කර තිබුණත්, චරිතය නිරූපණය කිරීම සඳහා නව රංගන ශිල්පියකු (Amell) යොදා ගැනීමට නිෂ්පාදකයන් තීරණය කරන ලදී
Oliver Queen ගේ මානුෂිකත්වය සහ ඔහු මුහුදුබත් වී දූපතක සිර වී සිටි කාලයේදී ඔහු තුළ ඇති වූ වෙනස්කම් පිලිබඳව අවධානය යොමු කර ඇත
බොහෝ කොටස්වල Oliver වසර පහක් අතුරුදහන් වී සිටි කාලයේ් සිදු වූ සිද්ධීන් අතීතාවර්ජනයන් ලෙස පෙන්වයි.

Arrow, CW නාලිකාවෙහි පසුගිය වසර පහ තුළ විකාශය වූ වැඩසටහන් අතුරින් ජනප්‍රියම වූ වැඩසටහන වන අතර, විචාරකයන්ගෙන් ධනාත්මක ප්‍රතිචාර හිමිවිය
මෙහි පළමුවන දිගහැරුම අවසානයේදී පමණක් මිලියන 3.68 කට අාසන්න ප්‍රේක්ෂකයන් පිරිසක් නැරඹූ අතර, සම්මාන 3කින් සහ බහුවිධ නාමයෝජනා වලින් පිදුම් ලැබිණි
මෙහි දෙවන වාරයෙහි මංගල දර්ශනය 2013 ඔක්තෝබර් මස 13 දින විකාශය කෙරිණි
ඇරෝහි 3වන වාරය 2014 පෙබරවාරි මස 13 දින ඉදිරිපත් කෙරිණි
දළ පෙළගැස්ම

ස්ටර්ලින් නගරයේ වෙසෙන ඔලිවර් ක්වීන්(ස්ටීෆන් ඇමෙල්) නම් බිලියනපති තරුණයෙකු, වසර 5ක් තිස්සේ දුපතක සිරවී සිවීමට සිදුවේ
ඒ ඔවුන් ගමන් කල බෝට්ටුව මුහුදුබත් වීම නිසාවෙනි
බෝට්ටු අනතුරින් රොබට් ක්වීන්(ජෙමී ෂෙරිඩ්න්), එනම් ඔහුගේ පියා ඇතුළු අනෙක් සියලු දෙනාම ජීවිතක්ෂයට පත්ව‍ෙති
ඇත්ත වශයෙන්ම රොබට් දිවිගලවාගෙන පසුව සියදිවි හානි කරගනී
නගරයට ඔහුගේ නැවත පැමිණීමත් සමග ඔහුට ඔහුගේ පවුලේ සාමාජිකයන් දක්නට ලැබේ
ඒ අතර ඔහුගේ නව සුළු පියාද වේ
ඔහු නමින් වෝල්ටර් ස්ටීල්(කොලින් සල්මන්) ය
තවද ඔලිවර්ගේ මව ම‍ොයිරා(සුසෑනා තොම්සන්), සහෝදරිය තිය ක්වීන් (විලා හොලන්ඩ්) , ඔහුගේ හොඳම මිතුරාවන, බිලියනපතියෙකු වන මැල්කම් මර්ලින් (ජෝන් බරෝමන්) ගේ පුතු, ටොමී මර්ලින් (කොලින් ඩොනල්) මෙන්ම ඔහුගේ පෙම්වතිය වන ලොරල් ලාන්ස් (කැතී කැසිඩි) ද වේ
මේ පෙළගැස්ම පුරාවට, විවිධ DC Comics චරිත එක්වේ
ඒ ස්ටාර්ලින් නගරය පාලනය කිරීමට තරංග කරන්නන් වශයෙනි
මෙහි පළමු වාරය , ඔලිවර්ගේ ආගමනය සහ ඔහුගේ අරමුණු ඉටුකරගනීම් ගැන අවධානය යොමුකරයි
ඔහුගේ අරමුණ වන්නේ, ස්ටාර්ලින් නගරය විනාශ කරන භයානක දුෂිතයන්ය
ඔහු එය ඉතාමත් නිර්භයව සිදුකරයි
ඔහුට, නගරය විනාශ කිරීමට සැලසුම් කරන රහස් සංගමයකට විරුද්ධව සටන්කිරීමට සිදුවේ
ජෝන් ඩිග්ල්(ඩේවිඩ් රැම්සී), එනම් ඔලිවර්ගේ ආරක්ෂකයා සහ ෆලෙිසිටි ස්මෝක්(එමිලි බෙට් රිකර්ඩ්ස්),  එනම් කුවීන් සමාගමේ තොරතුරු තාක්ෂණ විශේෂඥ තරුණිය ඔලිවර් හට ඔහුගේ මේ සටනේදී නොමද සහයක් ලබාදෙති
ඔලිවර් දුපතෙහි ගතකල කාලය සහ එහිදී ඔහු වෙනස් වූ අයුරු පළමු වරය‍ේ ඇතුළත් වේ
එතැන් පටන් 2 වන වාරය ආරම්භ වේ
දෙවැනි වාරයේදී, ඔලිවර් අපරාධකරුවන් නොමරා අපරාධ නැවත්වීමට යොමුවේ
ඒ, ඔහුගේ මිතුරු ටොමී ගේ මරණයත් සමගයි
එහෙත් ඔහුගේ නව පරමාදර්ශයට ඔහුගේ සතුරන් අභියෝග කරති
විශේෂයෙන්ම ඒ "ඩ‍ෙත්ස්ට්‍රොක්"( මනු බෙනට්) ය
ඩ‍ෙත්ස්ට්‍රොක් ඔලිවර් සමග බද්ධ වෛරයෙන් පෙලෙයි
ඔලිවර්ට බාහිර බලවේග සමගද සටන් කිරීමට සිදුවේ, ඒ කුවීන් සමගම පවත්වාගෙන යාම සඳහායි
ස්ටීෆන් ඇමෙල් ඔලිවර් ක්වීන් නම් බිලියනපති තරුණයාගේ චටිතය රඟපායි
එය DC comics හි ග්‍රීන් ඇරෝ චරිතය මත පාදක වී ඇති චරිතයකි
නැව් අනතුරින් ජීවිතය බේරාගෙන වසර 5කට පසුව නැවත පැමිණ , සිය පියාගෙන් සිදුවූ වැරදි නිවැරිදි කිරීමේ මෙහෙයුම අරඹයි
ඒ තම නගරය අපරාධකරුවන්ගෙන් ගලවගනීමටය
ඇරෝ කථා මාලාවේ රඟපෑම සඳහා ඇමෙල් හට විශේෂ දුනු පුහුණුවක් පවා ලබා දී තිබේ
මෙම කථා     මාලාවේ ඔලිවර්ට කාර්ය කිහිපයක නිරතවීමට සිදුවේ, ඒ එකම චරිතයෙන් වීම විශේෂත්වයකි
කැතී කසිඩ් ඩයනා ලෝරල් ලාන්ස් නම් චරිතයට පන පොවයි. එයද DC comics මත පදනම් වූ චරිතයකි
'කොලින් ඩොනල්, ටොමී මර්ලින්, එනම් ඔලිවර්ගේ ලඟම මිතුරාගේ චරිතය රංග දක්වයි. ටොමී අවසානයේදී ඔලිවර්ගේ රහස් ජීවිතය පිලිබඳ දැනගැනී
ටොමීගේ පියා, මැල්කම් මර්ලින් ඇරෝ ටෙලි නාට්‍ය මාලාවේ පලවන වාරයේ  එදිරිවාදියගේ චරිතයයි
පළමු වාරය අවසානයේදී ටොමී, ලෝරල්ගේ ජීවිතය රැකගැනීම සඳහා මියයයි, ඒ ඔලිවර් සහ ලෝරල් බේරමිණි
ඩේවිඩ් රැම්සී, ජෝන් ඩිග්ල් නම් ඔලිවර්ගේ සහකරුවා, විශ්වසවන්තයා සහ ආරක්ෂකයා වේ
ඔහු හමුදාවෙන් විශ්‍රාමගෙන ඔලිවර් සමග සේවයට එක්වේ
විලා හොලන්ඩ්, තියා කුවීන් , එනම් ඔලිවර්ගේ නැගණියගේ චරිතයට පණපොවයි. ඇය පළමු වාරයේදී මත්ද්‍රව්‍ය පිලිබඳ ගැටලුවකට මුහුණ පායි
පසුව ඇය ඒ සියල්ලෙන් මිදීමට සමත්වේ
සුසෑනා තොම්සන් මොයිරා ක්වීන්, එනම් ඔලිවර්ගේ මවගේ චරිතය රඟන නිළියයි
ඇයද, රොබට් කුවීන්, එනම් අගේ සැමියාගේ රහස් සංවිධානයේ කොටස්කාරියකි
ඇයද ඔවුන් සමඟ ස්ටාර්ලින් නගරය විනාශ කර නැවත පිහිටුවීමේ සැලැස්මක් සාදයි
ඇය ස්ලෙඩ් විල්සන් අතින් මරමුවට පත්වේ
පෝල් බ්ලැක්ත්රෝන් පරීක්ෂක කුවින්ටන් ලාන්ස්, එනම් ලෝරල්ගේ පියාගේ චරිතය රඟ දක්වන්නායි
ඔහු ස්ටාර්ලින් නගරයේ පොලිසියේ පරීක්ෂකවරයෙකි
එහෙත් DC කොමික්ස් චරිතවල ඔහු ලැරී ලාන්ස් නම් වේ
ආරම්භයේදී ඔහු ඔලිවර් හට සාරාගේ, එනම් ඔහුගේ දියණියගේ මරණය නිසා බැනවැදී
සාරා මියයන්නේ ද යථොක්ත බෝට්ටු අනතුරිනි
එමිලි බෙට් රිකඩ්ස් ෆෙලිසිටි ස්මෝක් චරිතයට රංගනයෙන් දායකවේ
ඇය කුවීන්ස් කොන්සොලිඩේටඩ් හි තොරතුරු තාක්ෂණ විශේෂඥවරියක ලෙස සේවය කරන්නීය
ඒ අතරම ඔලිවර්ගේ රහස් සාමාජිකාවක් ලෙසද අයව හැඳින්විය හැක
ඇයද ඩිග්ල් මෙන් ඔලිවර්ට උදව් කරයි
මනු බෙනට් ස්ලේඩ් විල්සන් චරිතයට රංගනයෙන් දායකත්වය ලබාදේ
එය "ඩෙත්ස්ට්‍රොක්" නම් DC comics චරිතය පාදක කොටගෙන තැනුවකි
ස්ලේඩ් , ඕස්ට්‍රේලියානු රහස් ඔත්තු සේවයේ නියෝජිතයෙකු වන අතර, ඔලිවර්ට දුපතෙදී උදවු කරනු ලබයි
කෙසේවෙතත් ස්ලේඩ් දෙවෙනි වාරයේදී ස්ටර්ලින් නගරයට පැමිණේ
ඒ දුපතේදී වූ සිද්ධියකට ඔලිවර්ගෙන් පලිගැනීමටය
කෝල්ටන් හේනස්' යනු රෝයි හාපර්ග‍ේ චරිතය රඟන රංගන ශිල්පියායි
එයද DC Comics චරිතයක් මත පාදක වූ චරිතයකි